title: Slovenian historia

text: Liittoutuneiden kanssa yhteistyössä ollut Slovenian partisaaniarmeija vapautti yhdessä Jugoslavian armeijan kanssa koko sloveenien asuttaman alueen. Huolimatta saksalaisten suurhyökkäyksestä, 9. armeijakunta oli valloittanut Triesten, Gorizian ja Cividale del Friulin. Koroškan partisaanit ja 4. operatiivisen vyöhykkeen yksiköt vapauttivat Koroškan ja miehittivät Etelä-Kärntenin ja Klagenfurtin. Saksan E-armeijaryhmän komentaja ja Kaakkois-Euroopan ylipäällikkö kenraali Alexander Löhr allekirjoitti antautumiskirjan 10. toukokuuta Topolšicassa. Vapausrintama otti vallan Sloveniassa, sen ollen täysin kommunistien hallinnassa.


title: Slovenian historia

text: Sloveenialueet yhdistettiin melkein kokonaan ja luotiin Slovenian tasavalta, joka liitettiin osaksi Jugoslavian liittovaltiota. Josip Broz Tito nousi liittovaltion presidentiksi. Huolimatta lupauksista kunnioittaa Slovenian itsenäisyyttä, liitettiin Slovenian partisaaniarmeija Jugoslavian armeijaan toukokuussa 1945. Armeijan Slovenian pääesikunta lakkautettiin ja näin vietiin sloveeneilta tärkeä kansallisen itsemääräämisoikeuden symboli.


title: Slovenian historia

text: Miehityksen ensimmäiset vuodet merkitsivät jonkinlaista taloudellista ja yhteiskunnallista kehitystä, varsinkin Saksan miehitysvyöhykkeellä. Työllisyys kasvoi ja elintarvikesäännöstely jopa kohotti joidenkin elintasoa. Saksalaiset rakennuttivat uusia teollisuuslaitoksia ja modernisoivat entisiä, suunnittelivat uusia voimalaitoksia ja laajensivat sähköverkkoa. Italialaiset tekivät samoin Ljubljanan seudulla. Saksalaiset nykyaikaistivat myös maatiloja, toivat halvempia maatalouskoneita, uusia viljelyskasveja ja jalostuseläimiä sekä neuvoivat uusien tuotteiden valmistuksesta.


title: Slovenian historia

text: Toisen maailmansodan jälkeen perustettiin Josip Broz Titon johdolla Jugoslavian sosialistinen liittotasavalta ja Sloveniasta tuli yksi sen tasavalloista (Slovenian sosialistinen tasavalta). Siihen liitettiin myös pieni osa aikaisemmin Italialle kuuluneesta Istrian niemimaasta. Sloveniassa alkoi kollektivisointi 1949, joka jatkui vuoteen 1952. Jugoslavian johto ryhtyi rakentamaan yhteiskuntajärjestelmää ei-neuvostoliittolaisten oppien mukaan, jonka seurauksena alettiin tammikuussa 1950 perustaa työläisten itsehallintoneuvostoja, jotka olivat vastavoima yksipuoluediktatuurille. Pienestä koostaan huolimatta Slovenia oli sosialistisen Jugoslavian talousveturi ja poliittisesti sen vapain.


title: Slovenian historia

text: Titon kuoleman jälkeen 1980 Belgrad pyrki vallan keskittämiseen. Alkoi talouden alamäki, ja kansallismieliset mielialat voimistuivat. Milan Kučan nousi vuonna 1986 Slovenian puoluejohtajaksi. Slovenian itsenäistymisliike alkoi voimistua vuonna 1988. Sloveenien tukiessa Kosovon albaaneja helmi-maaliskuussa 1989 Serbia alkoi saartaa Sloveniaa talouspakottein. Toukokuussa 1989 Sloveniassa julkistettiin julistus, jossa vaadittiin suvereniteettia, vaikka maa pysyisi Jugoslavian osana. 22. tammikuuta 1990 ensin sloveenit ja sitten kroaatit erosivat Jugoslavian kommunistien liitosta, jossa heitä painostettiin. Kommunistien liitto hajosi ja Jugoslavian hajoamiskehitys kiihtyi.


title: Slovenian historia

text: Puolueiden perustaminen tuli mahdolliseksi vuonna 1989, ja huhtikuussa 1990 pidettiin ensimmäiset monipuoluevaalit. Kommunistit nimesivät itsensä Demokraattisten uudistusten puolueeksi (SDP), ja se otti käyttöön sosiaalidemokraattisen ohjelman, mutta hävisi kuuden puolueen Slovenian demokraattiselle oppositiolle (DEMOS). Oikeistolainen ja nationalistinen DEMOS ajoi itsenäisyyttä, mutta SDP:n Kučan, joka valittiin vapaasti presidentiksi, loi uuden hallituksen joka ajoi löyhempää Jugoslavian liittovaltiota, mitä Serbia vastusti.


title: Slovenian historia

text: 23. joulukuuta 1990 pidetyssä kansanäänestyksessä 88,2 prosenttia kannatti Slovenian itsenäisyyttä, ja sitä alettiin valmistella. Keväällä 1991 perustettiin Slovenian alueellinen puolustusvoima. Kun toukokuussa 1991 oli ilmoitettu, että sekä Slovenian että Kroatia irtaantuisivat Jugoslaviasta, puhkesi maan rajoilla levottomuuksia, joissa kuoli yli sata ihmistä. Euroopan yhteisö neuvotteli tulitauon. Slovenian lykkäsi itsenäisyysjulistusta kolmella kuukaudella ja Jugoslavian kansallinen armeija (JNA) vetäytyi maasta.


title: Slovenian historia

text: Slovenia julistautui itsenäiseksi 25. kesäkuuta 1991 samanaikaisesti Kroatian kanssa. Varsinaista sotaa ei käyty; vain kymmenen päivän ajan käytiin taisteluita. Sloveenit voittivat, koska Jugoslavian serbijohtoinen armeija ei ollut varautunut sloveenien lujaan, päättäväiseen ja nopeaan vastarintaan. Hajoavan Jugoslavian keskukseksi jäävä Serbia ei tosissaan halunnut pitää hallussaan Sloveniaa, jonka alueella asui vain hiukan serbejä. JNA vetäytyi Kroatiaan, jossa oli suurempi serbivähemmistö. Sota päätyi Brionin sopimukseen.


title: Slovenian historia

text: Slovenia otti uuden perustuslain käyttöön joulukuussa 1991. Samassa kuussa DEMOS hajosi. Euroopan yhteisö ja Yhdysvallat tunnustivat Slovenian tammikuussa 1992. Yhdistyneisiin kansankuntiin Slovenia liittyi 22. toukokuuta 1992.


title: Slovenian historia

text: Hallitus hajosi huhtikuussa 1992, ja uudeksi pääministeriksi nimettiin Janez Drnovšek. Joulukuun 1992 vaalit voittivat liberaalidemokraatit, sosialistit ja kristillisdemokraatit, ja Milan Kučan valittiin uudelleen presidentiksi. Tammikuussa 1993 parlamentti valitsi Janez Drnovšekin uudelleen pääministeriksi. Sosiaalidemokraatit (ZLSD) vetäytyivät hallituksesta tammikuussa 1996.


title: Slovenian historia

text: Kesäkuussa 1996 Slovenia allekirjoitti lähentymissopimuksen Euroopan unionin kanssa ja haki jäsenyyttä. Marraskuun 1996 vaaleissa pääministeri Drnovšekin Liberaalidemokraatit menettivät asemiaan oikeistopuolueille. Yksi oikeiston edustaja kuitenkin vaihtoi puoluetta. ja konservatiivinen Kansanpuolue (SLS) liittyi myös Drnovšekin rinnalle, jolloin hän sai jatkaa. Myös Milan Kučan valittiin uudelleen marraskuussa 1997.


title: Slovenian historia

text: Pankkiiri Andrej Bajukin oikeistohallitus nousi valtaan kesäkuussa 2000. Sen hallituskoalitio kesti kuitenkin vain kuukauden, ja Kučan määräsi uudet vaalit. Janez Drnovšekista tuli taas pääministeri marraskuussa. Kučanin toinen kausi päättyi joulukuussa 2002, ja Drnovšek voitti vastaehdokkaansa merkittävällä enemmistöllä ja aloitti presidenttikautensa 22. joulukuuta 2002. Valtiovarainministeri Anton Rop seurasi häntä pääministerinä. Lokakuun 2002 vaaleissa oikeistolainen Slovenian demokraattinen puolue sai 29 prosenttia äänistä, ja sen johtajasta Janez Janšasta tuli pääministeri 9. marraskuuta 2004.


title: Slovenian historia

text: Slovenia liittyi Natoon 29. maaliskuuta 2004 ja Euroopan unioniin 1. toukokuuta 2004 ja otti vuoden 2007 alusta käyttöön euron tolarin tilalle.


title: Slovenian historia

text: Sosiaalidemokraatteja edustava diplomaatti Danilo Türk valittiin presidentiksi marraskuussa. Syksyllä 2008 vasemmisto nousi valtaan myös parlamentissa. Pääministeri Janša joutui hiukan ennen vaaleja Patria-kauppoja koskevien lahjusepäilyjen kohteeksi. Vuonna 2011 järjestettiin ennenaikaiset vaalit. Janša palasi pääministeriksi vuoden 2012 alussa.


title: Štšastja

text: Štšastja (, ) on Ukrainassa Luhanskin alueella sijaitseva kaupunki. Pienikokoinen kaupunki, jonka asukasluvuksi arvioitiin vuonna 2013 yhteensä 12 773 henkeä, oli lokakuuhun 2014 saakka hallinnollisesti osa Luhanskin kaupunkipiiriä. Se sijaitsee Donetsin pohjoisrannalla, maanteitse (N21) 23 kilometriä Luhanskin kantakaupungista pohjoiseen.


title: Štšastja

text: Štšastjan kaupunki siirrettiin hallinnollisesti osaksi Ukrainan hallitsemaa Novoaidarin piiri maan parlamentin päätöksellä 7. lokakuuta 2014. Kaupunki sijaitsi melko lähellä Itä-Ukrainan sodan rintamalinjaa.


title: Štšastja

text: Štšastja on perustettu 1700-luvun loppupuolella. Sinne rakennettiin suuri hiiltä käyttävä vastapainevoimalaitos 1950-luvulla.


title: Hoalid Regragui

text: Hoalid Regragui myös Walid Regragui (s. 23. syyskuuta 1975 Corbeil-Essonnes, Ranska) on marokkolainen valmentaja ja entinen jalkapalloilija. Puolustajana pelannut Regragui vietti pääosan urastaan Ranskassa, jossa hänen paras saavutuksensa oli Ligue 2 mestaruus Ajacciossa. Regragui pelasi myös Espanjassa Racing de Santanderissa ja Marokossa Moghreb de Tétouanissa.


title: Hoalid Regragui

text: Regragui edusti maajoukkuetasolla Marokkoa, jonka paidassa hän pelasi ensimmäisen ottelunsa Egyptiä vastaan 28. tammikuuta 2001. Regragui edusti Marokkoa vuosien 2004 ja 2006 Afrikan-mestaruuskilpailuissa.


title: Hoalid Regragui

text: Valmennusuran Regragui aloitti 26. syyskuuta 2012 Marokon maajoukkueen apuvalmentajana.


title: Viirukalapöllö

text: Viirukalapöllö ("Scotopelia bouvieri") on pöllöihin kuuluva lintulaji. Sitä tavataan Angolassa, Kamerunissa, Keski-Afrikan tasavallassa, Kongon tasavallassa, Kongon demokraattisessa tasavallassa, Gabonissa ja Nigeriassa. Sen lukumäärää alueella ei ole ilmoitettu, mutta arviona on esitetty noin miljoona yksilöä, ja Kongon altaan jokien lähistöllä se on suhteellisen yleinen. Kantaa pidetään vakaana, koska sillä ei ole erityisiä uhkia.


title: Viirukalapöllö

text: Viirukalapöllön elinpiiriä ovat subtrooppiset ja trooppiset alavat metsät, suot ja jokivarret.


title: Viirukalapöllö

text: Sen paino on keskimäärin 637 grammaa.


title: Hartford (Vermont)

text: Hartford on kunta ("town") Vermontin osavaltiossa Yhdysvalloissa. Se sijaitsee New Hampshiren osavaltion rajalla Connecticutjoen varrella. Whitejoki liittyy Connecticutiin kunnan alueella. Hartfordissa on 5 kylää: Hartford, West Hartford, Quechee, White River Junction ja Wilder. Siellä oli noin 9 800 asukasta vuonna 2013.


title: Hartford (Vermont)

text: Hartfordissa on kolme jokea, jotka ovat Connecticut, White ja Ottaquechee. Kaupungin pinta-ala on 118,9 neliökilometriä, mistä suurin osa (116,9 neliökilometriä) on maata.


title: Argentiinanpöllö

text: Argentiinanpöllö ("Strix rufipes") on pöllöihin kuuluva lintu. Sitä tavataan Argentinassa ja Chilessä.


title: Argentiinanpöllö

text: Argentiinanpöllön paino on keskimäärin 380 grammaa. Sen elinpiiriä ovat lauhkeat metsät ja subtrooppiset ja trooppiset alangot ja vuoristometsät.


title: Argentiinanpöllö

text: Argentiinanpöllö on keskikokoinen pöllö, jolla ei ole korvatupsuja. Se on alapuolelta valkoinen ja punaruskearaitainen ja päältä ja niskasta vielä valkoisempi. Sen naamakiehkura on punaruskea ja silmät tummat, ja jalat ovat oranssinruskeat tai kanelinruskeat. Täysikasvuisen yksilön pituus on noin 33–38 cm ja paino suunnilleen 300–400 grammaa. Argentiinanpöllön elinalue ulottuu Keski-Chilestä ja Länsi-Argentiinasta Tulimaahan, ja satunnaisesti sitä on tavattu Falklandsaarilla. Se asuu tiheissä, kosteissa vuoristometsissä ja puoliavoimissa alavissa metsissä, missä se saalistaa pieniä nisäkkäitä, lintuja ja hyönteisiä. Se pesii lokakuussa ja munii puunkoloon 2–3 munaa. Sen ääni on murahtelua, jota seuraa korkeita nasaaliääniä. Vaikka argentiinanpöllö ei ole uhanalainen, se kärsii elinalueiden supistumisesta esiintymisalueilla tehtävien metsänhakkuiden vuoksi.


title: Earnest-luokka

text: Earnest-luokka oli Britannian kuninkaallisen laivaston torpedovenehävittäjäluokka (). Ne luokiteltiin 30 solmun nopeuden omaavina ja nelisavuhormisina lokakuussa 1913 B-luokkaan.


title: Earnest-luokka

text: Ulkomaisten alusten kasvaneet nopeudet määrittivät torpedovenehävittäjille suuremman 30 solmun nopeuden tarpeen. Amiraliteetti teki uudet tilaukset 30 solmun nopeuden omaavista aluksista, mutta ne eivät kyenneet saavuttamaan vaadittua nopeutta huonoissa olosuhteissa.


title: Earnest-luokka

text: Alusten voimanlähteenä olivat 6 300 hevosvoiman Normand-kattilat, joiden avulla ne saavuttivat vaaditun 30 solmun nopeuden. Niiden aseistuksen rungon muodostivat 12 naulan tykki ja torpedoputket.


title: Marie Colvin

text: Marie Catherine Colvin (12. tammikuuta 1956 New York, Yhdysvallat – 22. helmikuuta 2012 Homs, Syyria) oli yhdysvaltalainen sotareportteri, joka kuoli ollessaan Syyriassa työtehtävissä.


title: Marie Colvin

text: Colvin oli kielloista huolimatta matkustanut moottoripyörällä Homsiin. Hän oli saanut esimiehiltä käskyn poistua alueelta, mutta ei totellut, sillä hän halusi tehdä vielä yhden jutun. Syyrian armeija tulitti väliaikaista lehdistökeskusta, ja tilanteessa kuoli myös ranskalainen valokuvaaja Remi Ochlik.


title: Marie Colvin

text: Colvin oli arvostettu sotareportteri, jota on verrattu alan uranuurtajaan Martha Gellhorniin. Hän teki 25 vuotta töitä brittiläiselle Sunday Timesille, usein kaikkein vaarallisimmista paikoista. Hän aloitti Yalen yliopistossa antropologian opinnot mutta hänestä tuli kuitenkin toimittaja. Silmälappu peitti silmän, josta hän oli menettänyt näön 2001 väijytyksessä Sri Lankassa.


title: TUL Cup 1954

text: Työväen Urheiluliiton jalkapallomestaruuskilpailuihin 1954 ilmoittautui 7 joukkuetta. Mestaruuden voitti Turun Pyrkivä. Osanotto-oikeus oli Mestaruus- ja Suomensarjan joukkueilla.


title: TUL Cup 1954

text: Mestarijoukkue: Erik Roos, Jukka Paatelo, Reino Koskinen, Reino Suojanen, Jukka Leino, Pentti Mäkinen, Aulis Lähtinen, Kalevi Rantanen, Rainer Forss, Keijo Airola ja Veikko Paven.


title: Kimmo Haapasalo

text: Kimmo Antero Haapasalo (s. 23. heinäkuuta 1977 Vaasa) on suomalainen entinen 400 metrin aitajuoksija. Hän edusti Oulun Pyrintöä ja häntä valmensivat Jouko Hassi (vuoteen 1997), Esko Olkkonen (1997–2001) ja Petteri Jouste (2001–2006).


title: Kimmo Haapasalo

text: Haapasalo saavutti ulkoradoilla kolme henkilökohtaista SM-mitalia ja sisäradoilla viisi. Hän juoksi 400 metrin aitojen ennätyksensä 50,66 sekuntia Turussa 2000. Hallissa Haapasalo juoksi 300 metrin aidat parhaimmillaan aikaan 36,00 sekuntia (Tampere 2000). Hän oli mukana aikuisten Suomi–Ruotsi-maaottelussa neljä kertaa.


title: HMS Ferret (1911)

text: HMS Ferret (viirinumerot H35 (6.12.1914–1.1.1918), H32 (1918–1919) ja H93) oli Britannian Kuninkaallisen laivaston Acheron-luokan hävittäjä.


title: HMS Ferret (1911)

text: Alus tilattiin J. Samuel White and Companylta Cowesista osana vuosien 1910–1911 laivasto-ohjelmaa. Sen köli laskettiin 6. syyskuuta 1910 ja alus laskettiin vesille 12. huhtikuuta 1911. Alus valmistui vielä saman vuoden marraskuussa.


title: HMS Ferret (1911)

text: Palvelukseen otettaessa "HMS Ferret" liitettiin 1. hävittäjälaivueeseen, jonka mukana se liitettiin 1914 Suureen laivastoon ensimmäisen maailmansodan puhjetessa. Alus osallistui "HMS Fearlessin" alaisuudessa laivueensa mukana Helgolandin taisteluun 28. elokuuta 1914. Alus siirrettiin keväällä 1916 laivueensa mukana osaksi 3. taistelulaivuetta, jolloin sen tehtäväksi tuli sukellusveneidentorjunta. "HMS Ferret" ei osallistunut Skagerrakin taisteluun.


title: HMS Ferret (1911)

text: Saksan keisarikunnan laivaston sukellusveneen "SM UC-21" laukaisema torpedo osui alukseen 18. tammikuuta 1917 Wightsaaren St. Catherine's Pointin kaakkoispuolella. Alus ei kuitenkaan uponnut ja ainoastaan yksi miehistönjäsen sai surmansa. Se palasi korjausten jälkeen palvelukseen.


title: HMS Ferret (1911)

text: Alus muutettiin 1917 sisaralustensa "HMS Sandflyn" ja "HMS Arielin" kanssa nopeiksi miinalaivoiksi. Alus kykeni muutosten jälkeen kuljettamaan kannellaan 40 miinaa. Samalla alus siirrettiin Imminghamiin 20. hävittäjälaivueeseen.


title: HMS Ferret (1911)

text: "HMS Ferret" laski 27.–28. maaliskuuta 1918 välisenä yönä laivueensa mukana miinasulun 70 merimailia Helgolandista luoteeseen. Miinoituksen aikana osasto joutui taisteluun kolmen Saksan keisarikunnan laivaston aseistetun troolarin kanssa. Ne upotettiin ja 72 saksalaista joutui sotavankeuteen.


title: HMS Ferret (1911)

text: Sodan päätyttyä alus makasi ankkurissa, kunnes se myytiin 9. toukokuuta 1921 Wardille romutettavaksi.


title: Reijo Toivonen

text: Reijo Toivonen (s. 25. elokuuta 1936 Sysmä) on suomalainen pituushyppääjä. Hän edusti seuratasolla Sysmän Sisua, Ahlaisten Urheilijoita, Lahden Urheilijoita ja Kenttäurheilijat-58:aa.


title: Reijo Toivonen

text: Toivonen sijoittui Helsingin EM-kisoissa 1971 pituushypyn kuudenneksi tuloksella 785 senttiä; samalla tuloksella Mauri Myllymäki oli viides. Seuraavana kesänä Kouvolassa Toivonen hyppäsi ennätyksekseen jääneen tuloksen 791. Kalevan kisoissa hän ylsi hopealle 1971 ja pronssille 1963. SM-hallikisoissa Toivonen voitti pituuden kolme kertaa ja oli kahdesti pronssilla.


title: The Soundtrack of Our Lives

text: The Soundtrack of Our Lives (usein lyhennettynä T.S.O.O.L.) on ruotsalainen vuonna 1995 perustettu rockyhtye. Sen perustajajäseniä olivat aiemmin Union Carbide Productions -yhtyeessä soittaneet Torbjörn ”Ebbot” Lundberg (laulu), Björn Olsson (kitara) ja Ian Person (kitara). Göteborgilaisyhtyeen ensimmäinen levytys oli vuonna 1996 julkaistu single ”Four Ages (part.1 & part.2)”.


title: The Soundtrack of Our Lives

text: Yhtyeen albumeista kolme on myynyt kultaa Ruotsissa. Levyistä "Origin Vol. 1" nousi Ruotsissa listaykköseksi ja Suomessa sijalle 20.


title: Adam A500

text: Adam A500 on yhdysvaltalainen kaksimoottorinen matkustajalentokone, joka lensi ensilentonsa 11. heinäkuuta 2002. Adam A500:n erikoisuutena on moottorit sekä edessä että takana. Tämän vuoksi sen lento-ominaisuudet ovat samanlaiset kuin yksimoottorisilla lentokoneilla.


title: Adam A500

text: Adam A500:n rakenteessa käytetään pääosin hiilikuitumateriaaleja. Siivet on yhdistetty korkeus- ja sivuperäsimeen kahdella pyrstön kannattimella.


title: Antonov An-8

text: Antonov An-8 on neuvostoliittolainen kaksimoottorinen ylätasomallin rahtilentokone, joka lensi ensilentonsa 11. helmikuuta 1956. Kone kehiteltiin maahanlaskuoperaatioihin käytettäväksi lentokoneeksi, ja tästä syystä Antonov An-8:ssa on alas laskettava peräluukku ja raskaaseen käyttöön tarkoitetut laskutelineet. Antonov An-8:n sarjavalmistus alkoi marraskuussa 1956. Konetta käytettiin matkustajalentokoneena vuoden 1970 jälkeen, johon asti se oli ollut aktiivipalveluksessa rahtikoneena.


title: Riutta-ahvenet

text: Riutta-ahvenet ("Symphysanodontidae") on ahvenkaloihin kuuluva heimo. Heimon lajeja tavataan indopasifiselta merialueelta ja Atlantin länsiosista.


title: Riutta-ahvenet

text: Riutta-ahventen heimoon kuuluu yksi suku ja lähteestä riippuen 6–10 lajia, esimerkiksi riutta-ahven ("Symphysanodon typus"). Heimon luokittelu on hieman epävarmaa ja aikaisemmin siihen kuuluvien lajien on katsottu kuuluvan joko lyhtyahveniin ("Acropomatidae"), napsijoihin ("Lutjanidae") tai meriahveniin ("Serranidae").


title: Riutta-ahvenet

text: Riutta-ahvenet ovat pieniä kaloja ja kasvavat korkeintaan 15 cm:n mittaisiksi. Ruumiinrakenteeltaan ne ovat solakoita kaloja. Selkäeviä lajeilla on yksi, jossa on yhdeksän piikkiä ja pehmeämpiä ruotoja. Pyrstöevä on voimakkaasti haarautunut. Riutta-ahventen silmät ovat suuret ja suu keskikokoinen. Riutta-ahvenlajit voidaan erottaa toisistaan kylkiviivan suomujen määrän sekä pyrstö- ja vatsaevien perusteella. Väritykseltään kalat ovat useimmiten oransseja.


title: Riutta-ahvenet

text: Riutta-ahvenet ovat mereisiä kaloja, joita tavataan Atlantin länsiosista, Intian valtamerestä ja Tyynestämerestä. Ne elävät tyypillisesti lähellä pohjaa 50–500 metrin syvyydessä lähellä saaria ja mannerjalustoja. Riutta-ahventen ravintoa ovat todennäköisesti planktoneliöt.


title: Estelle (Ruotsin prinsessa)

text: Prinsessa Estelle, Itä-Götanmaan herttuatar (Estelle Silvia Ewa Mary; s. 23. helmikuuta 2012) on Ruotsin kruununprinsessa Victorian ja prinssi Danielin ensimmäinen lapsi. Hän on Ruotsin kruununperimysjärjestyksessä toinen heti äitinsä kruununprinsessa Victorian jälkeen ennen pikkuveljeään Oscaria (s. 2016) ja enoaan prinssi Carl Philipiä. Prinsessa Estelle kuuluu Bernadotten hallitsijasukuun äitinsä kautta; isänsä kautta hän kuuluu aatelittomaan Westling-sukuun.


title: Estelle (Ruotsin prinsessa)

text: Prinsessa Estelle syntyi Solnan Karoliinisessa sairaalassa 23. helmikuuta 2012 kello 4.26. Kahdeksalta aamulla Suomen aikaa prinsessan isä, prinssi Daniel, piti tiedotustilaisuuden, jossa hän kertoi esikoisensa syntymästä seuraavasti: "Aamulla klo 4:26 syntyi 51 senttiä pitkä ja 3 280 gramman painoinen aivan ihana pikkuprinsessa". Estellen syntymä pantiin merkille kansainvälisissä tiedotusvälineissä laajasti, esimerkiksi Saksassa ja Suomessa se oli pääaiheena uutisissa. Hänen syntymänsä kunniaksi Skeppsholmenilta ammuttiin kaksi 21 tykinlaukauksen sarjaa.


title: Estelle (Ruotsin prinsessa)

text: 24. helmikuuta pääministeri Fredrik Reinfeldt tutki prinsessan 1500-luvulta alkaneen perinteen mukaisesti ja allekirjoitti kolmen muun todistajan kanssa virallisen todistuksen, ettei Estelleä ole vaihdettu toiseen vauvaan. Samana päivänä prinsessan isoisä kuningas Kaarle XVI Kustaa ilmoitti hänen nimensä ja herttuakunnan nimen.


title: Estelle (Ruotsin prinsessa)

text: Ruotsissa on noudatettu vanhoja perinteitä kuninkaallisen vauvan syntymän jälkeen, niin myös prinsessa Estellen synnyttyä. Hovimarsalkka kertoi lapsen syntymästä pääministerille ja hovi tiedotti uutisen kansalle, tässä tapauksessa kuningashuoneen verkkosivuilla ja Facebookissa. Pääministeri, valtiopäivien puhemies, hovimarsalkka ja ylihovimestari kävivät vahvistamassa lapsen syntymän. Kuningas kutsui koolle hallituksen kuulemaan, mikä on syntyneen lapsen koko nimi ja kutsumanimi. Samassa tilaisuudessa hän ilmoitti herttuakunnan. Kunnialaukaukset ja kiitosjumanlanpalvelus "Te Deum" Linnankirkossa kuuluivat vielä saman päivän ohjelmaan.


title: Estelle (Ruotsin prinsessa)

text: Prinsessa Estelle kastettiin Tukholman kuninkaanlinnan kirkossa 22. toukokuuta 2012. Kasteen toimitti Ruotsin arkkipiispa Anders Wejryd.


title: Estelle (Ruotsin prinsessa)

text: Estelle aloitti vuonna 2018 esikoulun Campus Manillan -nimisessä yksityiskoulussa. Hän on ensimmäinen kuningasperheen jäsen kyseisessä koulussa.


title: Sonya Salomaa

text: Sonya Salomaa (s. Sudbury, Ontario, Kanada) on kanadalainen näyttelijä, joka tunnetaan kotimaassaan rooleistaan televisiosarjoissa "The Collector" ja "Durham County". Hän on näytellyt myös pienissä rooleissa televisiosarjoissa, kuten "Dark Angel", "L-koodi", "Supernatural", "Tähtiportti" ja "V". Televisiosarjojen lisäksi hän on näytellyt useissa elokuvissa. Merkittävimpiin rooleihin lukeutuvat muun muassa Betty elokuvassa "Black Eyed Dog" ja Lean elokuvassa "Thralls". Hän näytteli myös pientä roolia elokuvassa "Watchmen".


title: Sonya Salomaa

text: Salomaa on naimisissa näyttelijä Warren Christien kanssa. He asuvat Vancouverissa ja Los Angelesissa.


title: Asko Keränen

text: Asko Kalevi Keränen (s. 1962) on suomalainen rockmuusikko, basisti ja 22-Pistepirkko-yhtyeen perustajajäsen.


title: Asko Keränen

text: Kati Salo & Asko Keränen: "Postcard EP" (2016)


title: P-K Keränen

text: Hannu Paavo ”P-K” Keränen (s. 1964) on suomalainen rockmuusikko, kitaristi ja 22-Pistepirkko-yhtyeen perustajajäsen.


title: Espe Haverinen

text: Esa-Arvi ”Espe” Haverinen (s. 1964) on suomalainen rockmuusikko, rumpali ja 22-Pistepirkko-yhtyeen perustajajäsen.


title: Jussi Autio

text: Jussi Antero Autio (s. 5. huhtikuuta 1975 Vantaa) on suomalainen entinen seiväshyppääjä. Hän edusti seuratasolla Hyvinkään Tahkoa, Hyvinkään Seudun Urheilijoita ja HIFK-Friidrottia.


title: Jussi Autio

text: Autio edusti Suomea yleisurheilun MM-kisoissa 1999, jossa hän ei selviytynyt seiväshypyn finaaliin. Hän voitti Suomen-mestaruuden 1999, sijoittui hopealle 2000 ja pronssille 1998. Ennätyksekseen Autio hyppäsi 560 senttiä Somerolla 1999.


title: Canon EOS 600D

text: Canon EOS 600D on Canonin valmistama digitaalinen järjestelmäkamera. Kameran ominaisuuksia:


title: Formula 2000

text: Formula 2000 -mestaruussarja (eng. F2000 Championship Series) on Pohjois-Amerikassa ajettava autourheilusarja. Sarja perustettiin vuonna 2006. Sarjassa ajetaan Van Diemen Internationalin, Mygalen, Citationin ja Piperin valmistamilla autoilla ja Fordin, Zetechin ja Pinton moottoreilla. Sarjan mestaruuden ovat voittaneet Matt McDonough, Cole Morgan, Anders Krohn, Chris Miller, Victor Carbone, Remy Audette, Roberto La Rocca ja Tim Minor, Sam Beasley ja Steve Bamford. Sarja muistuttaa säännöiltään ja pisteytykseltään Formula Ford-sarjaa. Sarjan kanssa kilpaileva lähes samanniminen sarja on U.S. F2000 National Championship, jossa ajetaan samanlaisilla autoilla kuin IndyCar-sarjoissa.


title: Johan Friso

text: Johan Friso Bernhard Christiaan David (25. syyskuuta 1968 Utrecht, Alankomaat – 12. elokuuta 2013 Haag, Alankomaat) oli Alankomaiden prinssi ja kuningatar Beatrixin ja tämän aviomiehen Claus von Amsbergin toiseksi vanhin poika.


title: Johan Friso

text: Johan Friso oli vuonna 2003 Hollannin kuningashuoneen vallanperimysjärjestyksessä toisena, mutta päätti luopua oikeudestaan kruunuun voidakseen avioitua ihmisoikeusaktivisti Mabel Wisse Smitin kanssa. Alankomaiden perustuslain mukaan kruununperillisen avioliitto ei olisi ollut mahdollinen ilman maan parlamentin hyväksyntää; parlamentti vastusti liittoa morsiamen myönnettyä 15 vuoden takaisen suhteensa rikollisliigan johtajaan Klaas Bruinsmaniin. Pariskunta sai kaksi tytärtä, Emma Luana Ninette Sophien (s. 2005) ja Joanna Zaria Nicoline Miloun (s. 2006).


title: Johan Friso

text: Johan Friso vammautui vakavasti helmikuussa 2012 jäätyään Itävallassa lumivyöryn alle. Hän oli lumen alla 15 minuuttia ja sai aivovaurion vakavan hapenpuutteen takia. Friso vaipui onnettomuuden jälkeen koomaan eikä enää herännyt siitä. Hän kuoli 12. elokuuta 2013 Haagissa Huis ten Boschin kuninkaallisessa palatsissa, johon hänet oli siirretty noin kuukautta aiemmin lontoolaisesta sairaalasta.


title: Väinö Junus

text: Väinö Junus (; 1905 nykyisen Leningradin alueen Hatsinan piirin Puutostin kunnan Pokkisen-Purskovan kylä – 15. marraskuuta 1937 Leningrad) oli inkeriläissyntyinen kielentutkija, joka 1930-luvulla loi lyhytikäiseksi jääneen inkeroisen kirjakielen.


title: Väinö Junus

text: Väinö Junus syntyi inkeriläiseen talonpoikaisperheeseen. Hän suoritti Hatsinan suomalaisen opettajateknikumin, työskenteli opettajana Neuvosto-Karjalassa ja Leningradin alueella, opiskeli Hertzenin pedagogisessa instituutissa ja valmistui Leningradin yliopistosta, jossa hän harjoitti jatko-opintoja Nikolai Marrin ja Dmitri Bubrihin johdolla. Myöhemmin Junus toimi Leningradin filologian, kirjallisuuden ja kielitieteen instituutin (LIFLI) dosenttina, Hertzen-instituutin opettajana sekä Kielen ja ajattelun instituutin tutkijana.


title: Väinö Junus

text: Vuonna 1932 Junus laati Dubovin ja Lensun kanssa inkeroisen aapisen, seuraavina vuosina kaksi lukukirjaa ja vuonna 1936 inkeroisen kieliopin. Ensimmäiset kirjat perustuivat Soikkolan murteeseen, mutta vuoden 1936 kielioppiin oli otettu piirteitä myös Ala-Laukaan kielimuodosta. Oppikirjoissa on havaittavissa myös suomalaisuuksia.


title: Väinö Junus

text: Kielitieteen ohella Junus harrasti kuvataidetta. Hän kuvitti muun muassa Gennadi Fišin "Kiimasjärven valtauksen" ja Leningradissa suomeksi ilmestyneet Jaroslav Hašekin "Kunnon sotamies Švejkin seikkailut".


title: Väinö Junus

text: Junus pidätettiin Stalinin vainojen aikana syyskuussa 1937, tuomittiin kuolemaan syytettynä vastavallankumouksellisesta toiminnasta ja teloitettiin ampumalla.


title: Kaanon (Epikuros)

text: Kriteeristä eli Kaanon () oli Epikuroksen kirjoittama filosofinen teos, joka käsitteli totuuden kriteeriä. Teos on sittemmin kadonnut ja se tunnetaan ainoastaan muussa antiikin aikaisessa kirjallisuudessa olevien viittausten ja teoksen sisällön kuvausten kautta.


title: Kaanon (Epikuros)

text: Epikuroksen "Kaanon" esitteli kirjoittajansa eettisen ajattelun taustalla olevia yleisempiä periaatteita tämän lähimmälle oppilaspiirille. Antiikinaikaisen tiedon mukaan teos pohjautui Nausifaneen varhaisemmin kirjoittamaan teokseen "Tripodi" ("Tripodos", "Kolmijalka"). Epikuros opiskeli Nausifaneen oppilaana.


title: Kaanon (Epikuros)

text: Epikuroksen teosta lainasivat myöhemmin muun muassa Cicero ("Jumalten luonteesta") ja Diogenes Laertios ("Merkittävien filosofien elämät ja opit"). Diogeneelta on peräisin suurin osa teoksen sisältöä koskevasta tiedosta. Cicero piti teosta neron kirjoittamana. Diogenes luonnehti teoksen käsittelevän standardia tai kriteeriä sekä ensimmäistä periaatetta, filosofian perustavanlaatuisinta osaa. Hänen mukaansa Epikuros opetti teoksessa, että totuuden kriteereitä ("kritēria") on ihmisillä kolme: aistimuksemme ("aisthēseis"), ennakkokäsityksemme ("prolēpseis") ja tunteemme ("pathē").


title: Kaanon (Epikuros)

text: Nämä yhdessä muodostivat siis Epikuroksen tietoteoreettisen menetelmän totuuden löytämiseksi. Epikuroksen kriteerit olivat perustotuuksia, jotka tuli hyväksyä ilman erillistä todistusta. Diogeneen mukaan Epikuros kuitenkin esitti filosofisia perusteluja esimerkiksi osoittaakseen, että kaikki aistihavainnot ovat tosia, sekä pyrki selittämään, mitä hän tarkkaan ottaen tarkoitti ennakkokäsityksillä ja tunteilla.


title: Kaanon (Epikuros)

text: Epikuroksen mukaan filosofia koostui ”kaanonin” lisäksi fysiikasta ja etiikasta. Näin epikurolaisen ”kaanonin” voidaan katsoa olleen vastine sille, mitä muut koulukunnat olisivat kutsuneet logiikaksi. Epikurokselle itselleen "Kaanon" oli keskeinen johdatus fysiikkaan.


title: Emma Gaptšenko

text: Emma Vasiljevna Gaptšenko (; s. 24. helmikuuta 1938 Stupino) on Neuvostoliittoa edustanut entinen jousiampuja ja olympiamitalisti. Hän edusti seuratasolla VS Moskovaa. Gaptšenko työskenteli kilpailu-uransa jälkeen jousiammuntavalmentajana ja -tuomarina.


title: Emma Gaptšenko

text: Gaptšenko pelasi nuorempana lentopalloa ja menestyi juoksussa sekä uinnissa. Hän aloitti jousiammunnan vasta 28-vuotiaana vuonna 1965, mutta voitti saman vuoden syksyllä jo maansa mestaruuskilpailujen joukkuekilpailun pronssia. Gaptšenko oli voittamassa joukkuekisan maailmanmestaruutta vuonna 1969 ja EM-kultaa Hradec Královéssa pidetyissä kisoissa, joissa hän myös voitti henkilökohtaisen kilpailun hopeaa.


title: Emma Gaptšenko

text: Gaptšenko voitti vuonna 1971 MM-kisoissa henkilökohtaisen maailmanmestaruuden ja joukkuekilpailun hopeaa. Hän oli seuraavana vuonna Münchenin olympialaisissa yksilökilpailun kolmas ja voitti myös joukkuekilpailun EM-kultaa. Gaptšenko voitti toisen henkilökohtaisen maailmanmestaruutensa vuonna 1973 ja sai kisoista jälleen myös joukkuemitalin, tällä kertaa pronssisen. Hän sai vielä EM-kilpailuista 1974 joukkuekilpailun kultaa ja voitti henkilökohtaisessa kisassa hopeaa.


title: Kielireskripti

text: Kielireskripti eli Keisarillisen Majesteetin Armollinen Asetus Suomen kielen asettamisesta yhdenmoisiin oikeuksiin Ruotsin kielen kanssa kaikissa semmoisissa kohdissa, jotka wälittömästi koskevat maan nimen-omaan suomalaista wäestöä (AsK 26/1863) oli keisari Aleksanteri II:n antama säädös, joka kohensi suomen kielen asemaa Suomen suuriruhtinaskunnan valtionhallinnossa. Säädöksen mukaan suomenkielisiä asiakirjoja voitiin jättää virastoihin ja tuomioistuimiin välittömästi asetuksen voimaantulon jälkeen. Tämän lisäksi asetus velvoitti viranomaisia ryhtymään sellaisiin toimenpiteisiin, jotta valtion elimet ja laitokset pystyisivät 20 vuoden kuluttua asetuksen voimaantulosta tuottamaan itse suomenkielisiä asiakirjoja. Kielireskripti säädettiin J. V. Snellmanin ehdotuksesta ja esittelystä 1. elokuuta 1863.


title: Kielireskripti

text: Akseli Listo kirjoittaa, että vaikka vuoden 1863 kieliasetus kaikessa pääasiassa edelleen säilytti ruotsinkielen virallisen valta-aseman Suomessa, alkoivat tämän parannuksen hyvät hedelmät pian tulla näkyviin. Suomen kieltä alettiin nimittäin käyttää erilaisissa asiakirjoissa, kuten kiinteistöjen kauppa- ja vuokrakirjoissa, perunkirjoitus- ja jakokirjoissa, velkasitoumuksissa ynnä muissa, jotka siihen asti olivat tuomioistuimille ja virastoille kelvatakseen olleet ruotsiksi kirjoitettavat. Osaltaan tämä vaikutti kirjoitustaidon leviämiseen suomalaisen kansan keskuudessa.


title: Kielireskripti

text: Vuonna 1850 annettiin niin sanottu kieli- eli sensuuriasetus, joka kielsi suomen kielen käyttämisen kirjallisessa toimessa, paitsi uskonnollisten ja taloudellisten aiheiden käsittelyssä.


title: Kielireskripti

text: Vuonna 1851 annettu julistus määräsi, että suomalaisseudulle virkamiehiksi pyrkivien tuli vuoden 1856 alusta osoittaa osaavansa suullisesti käyttää suomen kieltä.


title: Kielireskripti

text: Kielireskriptiä edelsi vuonna 1858 annettu julistus, jonka mukaan kirkonkokous- ja pitäjänkokouspöytäkirjat niissä maaseutuseurakunnissa, joissa suomen kieltä jumalanpalveluksissa jo käytettiin, oli kirjoitettava suomeksi.


title: Makoto Sei Watanabe

text: Makoto Sei Watanabe (, s. 1952 Jokohama) on japanilainen arkkitehti. Hänet tunnetaan tietokoneavusteisen suunnittelun ja algoritmisen arkkitehtuuriin uranuurtajana.


title: Makoto Sei Watanabe

text: Nuorena Watanabe oli kiinnostunut biologiasta, erityisesti bioniikasta. Hän päätti kuitenkin ryhtyä arkkitehdiksi. Hän valmistui Jokohaman kansallisesta yliopistosta vuonna 1976 ja työskenteli ensin Masato Ōkatan toimistossa kolmen vuoden ajan ja sen jälkeen Arata Isozakille vuodesta 1979. Oman toimistonsa hän perusti vuonna 1984. Hän on luennoinut myöhemmin useissa yliopistoissa.


title: Makoto Sei Watanabe

text: Ensimmäinen Watanaben suunnittelema rakennus oli robottia muistuttava, vuonna 1990 valmistunut Aoyaman teknillinen yliopisto Tokiossa. Hänen myöhempiin töihinsä kuuluvat esimerkiksi Mura-No-Terrace-kyläkeskus (1995) Gifun prefektuurissa, Atlas-asuinrakennus (1995, Tokio), K-Museum (1995, Tokio), Tokion Toei-metron Ōedo-linjan Iidabashin metroasema (2000), Shin-Minamatan rautatieasema Minamatan kaupungissa Kyūshūlla (2004), Shanghai House -asuinrakennus (2004, Shanghai, Kiina) ja kaksi Tsukuba Express -rautatielinjan asemaa (2005).


title: 21 tapaa pilata avioliitto

text: 21 tapaa pilata avioliitto on vuonna 2013 ensi-iltansa saanut Johanna Vuoksenmaan käsikirjoittama ja ohjaama suomalainen elokuva. Se oli vuoden 2013 katsotuin kotimainen elokuva yli 400 000 katsojalla. Se on myös kaikkien aikojen katsotuin suomalainen naisohjaajan elokuva.


title: 21 tapaa pilata avioliitto

text: Elokuvan on tuottanut Riina Hyytiä ja Dionysos Films. Sen pääosia esittävät Armi Toivanen, Riku Nieminen, Aku Hirviniemi ja Essi Hellén.


title: 21 tapaa pilata avioliitto

text: Elokuvan päähenkilö on Armi Toivasen esittämä Sanna Manner, joka valmistelee väitöskirjaansa ”X tapaa pilata avioliitto”. Hänen hypoteesinsa mukaan pitkä avioliitto on nykyihmiselle luonnoton olotila. Tutkimuksessaan hän haastattelee pariskuntia näiden hääpäivinä. Sanna itse on sinkku ja jakaa omat ihmissuhteensa selkeästi ystävyys- ja seksisuhteisiin.


title: 21 tapaa pilata avioliitto

text: Sannalla on oikeuslääkärinä työskentelevä ystävä Aino (Essi Hellén), jonka päämääränä on miehen löytäminen ja lapsen saaminen. Elokuvan kuluessa Aino ihastuu Sannan tutkimusassistenttiin Jouniin (Aku Hirviniemi), joka kuitenkin on naimisissa Ellin (Pamela Tola) kanssa. Sanna tapaa elokuvassa Aleksin (Riku Nieminen) ja hänen omat toimintatapansa ihmissuhteissa joutuvat arvioitavaksi.


title: 21 tapaa pilata avioliitto

text: Elokuvan muita henkilöitä ovat Sannan vanhemmat Eila (Hannele Lauri) ja Eero (Vesa Vierikko), jotka ovat eronneet vuosia sitten, mutta Eero ei ole päässyt erosta yli.


title: 21 tapaa pilata avioliitto

text: Lähde: Elonet


title: Ringvassøya

text: Ringvassøya () on Norjan Karlsøyn ja Tromssan kunnissa sijaitseva saari. Ringvassøya on Norjan pinta-alaltaan seitsemänneksi suurin saari. Saaren pinta-ala on 656 km². Saaren korkein kohta on Solltindan (1060 m).


title: Rakkauden rasvaprosentti

text: Rakkauden rasvaprosentti on Mikko Kuparisen ohjaama suomalainen romanttinen komedia. Elokuvan on käsikirjoittanut Laura Immonen ja Hannamaija Matila. Elokuvan ensi-ilta oli 21. joulukuuta 2012.


title: Rakkauden rasvaprosentti

text: Timo ”Stigu” Mertala (Mikko Nousiainen) on vannoutunut sinkku, palkittu ja juhlittu mainosmies. Hänet tunnetaan kaupungin yössä. Naisia on ollut ja varsinkin mennyt, sillä Stigu on aina töissä. Viime aikoina Stigua on alkanut häiritä outo tunne. Työ ei enää tuotakaan samanlaista energiaa kuin aiemmin ja Stigu joutuukin yllättäen kamppailemaan työpaikastaan. Ella Sadeoja (Miina Maasola) on tavaratalon vaatemyyjä, jonka pitkäaikaisena haaveena on perustaa oma vaateliike. Se on hänen ainoa päämäärä eikä mikään saa estää häntä toteuttamasta unelmaansa. Kun he tapaavat kuntosalin kahvilassa, Stigu ihastuu korviaan myöten ja Ellakin vaikuttaa kiinnostuneelta, mutta yllättyy kun Ella haluaakin parisuhteelta vain hyvää ja säännöllistä seksiä. Ei sitoutumista eikä edes Facebook-kaveruutta. Stigu on hämillään mutta lähtee leikkiin mukaan, mikä johtaa heidät samaan työprojektiin suunnittelemaan mainosta kestävän parisuhteen puolesta. Ella ei usko aiheeseen ja Stigu taas ei tiedä siitä mitään. He päätyvät syvälle Savoon, maailmankuuluihin Eukonkantokisoihin, missä Stigu päättää saada Ellan kokonaan itselleen, hinnalla millä hyvänsä...


title: Yksikkösaalis

text: Yksikkösaalis on kalastusbiologiassa ja kalataloustieteessä käytetty kalojen runsauden indeksi, joka voidaan johtaa saaliin, pyyntiponnistuksen, pyydystettävyyden ja yksilömäärän välistä suhdetta kuvaavasta yhtälöstä:


title: Yksikkösaalis

text:
C=qEN,
missä C on saalis, q pyydystettävyys, E pyyntiponnistus ajanhetkellä t eli esimerkiksi pyyntiin käytetty aika vuorokausina, viikkoina tai tunteina ja N yksilömäärä ajanhetkellä t.


title: Yksikkösaalis

text: Kun yhtälön vasen puoli jaetaan pyyntiponnistuksella (E), saadaan siitä seuraavanlainen:


title: Yksikkösaalis

text: C/E=qN


title: Yksikkösaalis

text: Jos pyydystettävyys (q) on vakio, nähdään että yksikkösaaliin (C/E) ja yksilömäärän (N) välillä vallitsee seuraavanlainen riippuvuus:


title: Yksikkösaalis

text: C/E∝N


title: Yksikkösaalis

text: Yksikkösaalis ajanhetkellä t on siis suoraan verrannollinen yksilömäärään ajanhetkellä t.


title: Hélio Gracie

text: Hélio Gracie (1. lokakuuta 1913 – 29. tammikuuta 2009) oli brasilialainen kamppailulajien taitaja, joka kehitti yhdessä veljensä Carlos Gracien kanssa brasilialaisen jujutsun. Hänen tunnetuin vastustajansa oli japanilainen Masahiko Kimura, joka voitti Gracien kutsuottelussa vuonna 1951. Gracie harjoitteli ennen lajinsa kehittämistä jujutsua ja myöhemmin myös judoa.


title: Kieliasetus (1902)

text: Kieliasetus eli Keisarillisen Majesteetin Armollinen Asetus suomen- ja ruotsinkielen käyttämisestä Suomenmaan tuomioistuimissa ja muissa viranomaisissa (AsK 18/1902) oli 19. kesäkuuta 1902 annettu säädös, joka määräsi tuomioistuinten ja viranomaisten toimituskieleksi sen kielen, jota kunnallistoimessa tuomioistuimen tai viranomaisen virka-alueella käytettiin.


title: Kieliasetus (1902)

text: Akseli Liston mukaan tämä asetus teki lopun aiemmin voimassa olleesta virallisesta käännösjärjestelmästä, johon oli liittynyt erinäisiä epäkohtia, mutta toisaalta eräisiin asioihin nähden, joita ei voitu pitää jotakuta yksityistä tai kuntaa erityisesti koskevina, asetus jätti viranomaisten mielivallalle tuntuvan sijan. Ylemmillä viranomaisilla oli tällaisissa tapauksissa valta valita, kumpaa kieltä niissä tahtoivat käyttää. Näihin asioihin kuului osa virallisen toiminnan tärkeimmistä asioista, kuten lainsäätämistä, valtion taloutta ynnä muuta sellaista koskevat asiat. Vuonna 1910 olivatkin asiakirjat sellaisissa asioissa pysyneet suureksi osaksi ruotsinkielisinä.


title: MGM-134 Midgetman

text: MGM-134A Midgetman oli Yhdysvaltain 1980-luvulla kehittämä liikkuva mannertenvälinen ballistinen ohjus.


title: MGM-134 Midgetman

text: 1980-luvulla ilmavoimat oli huolissaan kiinteisiin siiloihin sijoitettujen ydinohjusten turvallisuudesta Neuvostoliiton ensi-iskun tapahtuessa. Peacekeeper-ohjus oli niin suurikokoinen, ettei sitä voinut sijoittaa liikkuvalla alustalle. Kenraali Brent Scowcroftin johtama komissio suositti täysin uuden kevyen ohjuksen kehittämistä, jonka presidentti Reaganin hallinto määräsi joulukuussa 1986.


title: MGM-134 Midgetman

text: Projekti oli nimeltään Small ICBM, yhdellä ydinkärjellä varustettu ohjus, joka oli tarkoitus sijoittaa autoneuvoalustalle, ja ripotella ympäri maata. Kehitysprojektin sai Martin Marietta (vuodesta 1995 Lockheed Martin). Projekti selvisi niukasti lopetukselta budjettileikkauksella 1988. Ensimmäinen ohjuksen laukaisu tapahtui 1989. Toinen, ja ensimmäinen onnistunut laukaisu tapahtui 18. huhtikuuta 1991, jolloin Vandenberg AFB:sta laukaistu ohjus saavutti maalinsa Kwajaleinin koealueella. Molemmat laukaisut tapahtuivat siiloista. Kylmän sodan päättymisen vuoksi projekti keskeytettiin tammikuussa 1992.


title: MGM-134 Midgetman

text: Ohjuksen ydinkärjen oli tarkoitus olla 475 kilotonnin W-87-1, jonka osumatarkkuus 90 m CEP ja 13,6 tonnin kolmivaiheisen ohjuksen kantomatka 11 000 km.


title: MGM-134 Midgetman

text: Laukaisualustaksi Boeing kehitti 8x8-pyöräisen Hard Mobile Launcher (HML) -ajoneuvon.


title: Kieliasetus

text: Kieliasetus voi tarkoittaa seuraavia suomen kielen asemaa koskevia Suomen suuriruhtinaskunnassa annettuja säädöksiä:


title: Brunein vaakuna

text: Brunein vaakuna on Brunein kansallistunnus lipun, kansallislaulun ja moton ohella. Se otettiin käyttöön 1959 ja on myös maan lipussa.


title: Brunein vaakuna

text: Vaakunan yläosan lippu ja kuninkaallinen sateenvarjo ovat kuninkaallisia regalioita. Sen alapuolella oleva siipi symboloi oikeuden, rauhallisuuden ja menestyksen suojaa. Kädet kuvaavat hallituksen lupausta tukea hyvinvointia, menestystä ja rauhaa. Puolikuu on islamin tunnus ja siinä lukee maan arabiankielinen motto "Tee aina työsi jumalan ohjauksessa". Alla on teksti "Brunei, rauhan kaupunki".


title: Kieliasetus (1850)

text: Kieliasetus (täsmälliseltä säädösnimekkeeltään "Nådig Förordning till Censur-Öfver-styrelsen angående åtskilliga tillägg till författningarne om censuren i landet") oli 8. huhtikuuta 1850 annettu sensuuriasetus, jolla pyrittiin estämään Euroopan hullun vuoden 1848 aatteiden leviäminen Suomen suuriruhtinaskuntaan. Asetuksella kiellettiin lähes kaikki suomenkielinen julkaisutoiminta. Kieliasetus kumottiin vuonna 1860.


title: Kieliasetus (1850)

text: Euroopan hullu vuosi alkoi helmikuussa 1848, kun vallankumouksellinen liikehdintä alkoi Pariisissa. Levottomuudet levisivät nopeasti muualle Eurooppaan. Liikehdintään liittyi liberalistisia vapausvaatimuksia ja kansallisia pyrkimyksiä. Levottomuudet kuitenkin loppuivat vuoden loppuun mennessä. Venäjän keisari Nikolai I torjui levottomuuksien leviämisen Venäjälle voimakkaasti. Venäläiset joukot osallistuivat Unkarin kapinan kukistamiseen sekä miehittivät Moldavian ja Valakian. Myös muita lievempiä keinoja käytettiin uusien aatteiden torjumiseksi.


title: Kieliasetus (1850)

text: Suomessa senaatti ryhtyi toimenpiteisiin aatteiden leviämisen torjumiseksi. Ruotsin vastaisen rajan valvontaa parannettiin, annettiin erilaisia matkustuskieltoja ja sensuuria tiukennettiin. Useiden ulkomaisten sanomalehtien tuonti kiellettiin kokonaan ja sanomalehtien tuonnille asetettiin muitakin rajoituksia. Kaikki ulkomailta peräisin oleva tuontikirjallisuus tarkastettiin ja erityisesti pyrittiin estämään ranskalaisten Victor Hugon, Eugène Suen ja Alexandre Dumas vanhemman yhteiskuntakriittisten romaanien kääntäminen. Ruotsin- ja vieraskielisiä lehtiä ja kirjallisuutta ei koettu uhkaavaksi, sillä vain säätyläiset lukivat niitä.


title: Kieliasetus (1850)

text: Yksittäisistä vastatoimista merkittävin oli vuonna 1850 annettu kieliasetus. Muodollisesti tällä säädöksellä täydennettiin aikaisempaa sensuurilainsäädäntöä eli vuoden 1829 painoasetusta. Uudella asetuksella kiellettiin muiden kuin uskonnollisten ja taloudellista valistusta sisältävien teosten julkaiseminen suomeksi. Asetus ei koskenut uusintapainoksia, joten esimerkiksi oppikirjoja, historiallisia kuvauksia ja kansanperinneaineistoa sai edelleen julkaista.


title: Kieliasetus (1850)

text: Asetuksella kiellettiin julkaisemasta valtiollisia uutisia, tietoja ulkomailla tehdyistä rikoksista sekä alkuperäisiä ja käännösromaaneja. Asetus koski vain suomenkielisiä painotuotteita. Ruotsinkielisiä painotuotteita sai Suomessa julkaista vapaasti.


title: Kieliasetus (1850)

text: Asetuksen laati kenraalikuvernööri Aleksandr S. Menšikov maaliskuussa, keisari vahvisti sen 6. maaliskuuta 1850, ja se esiteltiin senaatin hyväksyttäväksi 8. huhtikuuta 1850.


title: Kieliasetus (1850)

text: Sensuuriasetus lamaannutti suomalaisen sanomalehdistön, ja esimerkiksi "Suometar" lopetti ilmestymisen vuonna 1850. Vaikutukset jäivät kuitenkin suhteellisen lyhytaikaisiksi, kun 1850-luvun alussa useat suomenkieliset sanomalehdet, myös "Suometar", alkoivat ilmestyä uudelleen. Myös uusia lehtiä ryhdyttiin julkaisemaan. Vuoden 1850 kieliasetusta täsmennettiin vuosina 1851–1853, lievennettiin 1854 ja 1857, ja se kumottiin lopullisesti Aleksanteri II:n valtakaudella 27. helmikuuta 1860 (AsK 4/1860).


title: Kieliasetus (1850)

text: Kieliasetuksen lisäksi 1850-luvun alussa annettiin useita muita asetuksia, joilla pyrittiin turvaamaan uhattuna ollutta sääty-yhteiskunnan asemaa. Asetukset koskivat muun muassa vaivaishoitoa, irtolaisuutta, yliopistoja ja niiden opiskelijoita. Virallinen Suomi, virkamiehet, kirkko ja sanomalehdistö tukivat Nikolai I:n vuosien 1848–1852 toimia voimakkaasti. Yhdessä vastatoimet eristivät Suomen tehokkaasti muusta maailmasta, mutta eristys jäi lyhytaikaiseksi, sillä järjestelmä alkoi murtua vuonna 1853, kun Venäjä ja Turkki ajautuivat kansainväliseen konfliktiin, joka johti Krimin sotaan.


title: Kieliasetus (1850)

text: Ennen vuotta 1860 säädökset julkaistiin Suomen suuriruhtinaskunnassa pääsääntöisesti vain ruotsiksi. Vuoden 1850 sensuuriasetukseenkin liittyvät säädökset ovat siksi useimmat ruotsinkielisiä.


title: Dieter Wendling

text: Dieter Wendling (s. 30. joulukuuta 1954, Willstätt, Baden-Württemberg, Saksa) on entinen jalkapalloilija. Wendlingin pelipaikkansa oli libero.


title: Dieter Wendling

text: Saksan lisäksi hän on pelannut Kanadassa, sekä Suomessa. Kanadassa hän voitti yliopistomestaruuden ja valittiin samana vuonna Kanadan All Star-joukkueeseen. Suomessa hän pelasi pääsarjaa Kuopion Palloseurassa kaudella 1980. Wendling oli ensimmäinen KuPSissa sarjapelejä pelannut ulkomaalainen. Häntä ennen ulkomaalaisista vain ranskalainen Richard Boucher oli pelannut KuPSissa ja hänkin vain yhden ystävyysottelun Aulis Rytkösen huokuttelemana vuonna 1958.


title: Natalja Šepelina

text: Natalja Vladimirovna Šepelina (; s. 24. helmikuuta 1981 Tšeljabinsk) on venäläinen vesipalloilija, pelipaikaltaan hyökkääjä. Hän edustaa seuratasolla Zlatoustissa majaansa pitävää SK Uralotškaa.


title: Natalja Šepelina

text: Šepelina on osallistunut olympialaisiin kahdesti, vuosina 2004 ja 2008. Hän teki yhden maalin vuoden 2004 turnauksessa, jossa Venäjä sijoittui viidenneksi ja osui viidesti Pekingin kisoissa 2008, joissa joukkue oli seitsemäs.


title: Schräge Musik

text: Schräge Musik (, joka viittasi jazz-musiikkiin) oli toisen maailmansodan aikaan lähinnä saksalaisilla ja japanilaisilla käytössä ollut yöhävittäjien aseistustapa, jonka järjestelmälliseen käyttöön liittyi myös oma erillinen taistelutaktiikka.


title: Schräge Musik

text: Yleensä konstruktio käsitti kaksi 60° – 75° kulmassa eteenpäin yläviistoon asennettua, joko 20 tai 30 millimetristä lentokonetykkiä. Tavanomaisin sijoitus oli eturungossa heti ohjaamon takana. Olennainen osa taktiikkaa oli lentokonetutkien käyttö, kuten FuG 212/220 Liechtenstein SN-2.


title: Schräge Musik

text: Taistelutaktiikkaa käyttävä yöhävittäjä paikansi kohteensa tutkan avulla, sekä suoritti hyökkäyksensä takaa alhaalta lähestyen.


title: Schräge Musik

text: Sekä Saksa että Japani käyttivät lähinnä raskaita kaksimoottorisia torjuntahävittäjiä "Schräge Musik"in toiminta-alustoina. Japanin eräs yleisimmistä yöhävittäjätyypeistä oli Kawasaki Ki-45 "Toryu" "Nick". Saksassa palvelivat lähinnä Messerschmitt Me-110 Bf, Junkers Ju 88, ja Dornier Do 17:n muunnosversiot. Myös Saksan menestyksekkäimässä yöhävittäjässä Heinkel He 219 "Uhu":ssa käytettiin "Schräge Musik"-aseistusta.


title: Carnage (elokuva)

text: Carnage on vuonna 2011 ensi-iltansa saanut komedia-draamaelokuva, jonka on ohjannut Roman Polański. Se perustuu Yasmina Rezan näytelmään "Vihan jumala" ("Le Dieu du carnage"). Elokuvassa kahden pariskunnan alkujaan sivistynyt tapaaminen kärjistyy kipakaksi sivalteluksi. Pääosissa ovat Jodie Foster, Kate Winslet, John C. Reilly, Christoph Waltz.


title: Carnage (elokuva)

text: Elokuva sai ensi-iltansa Venetsian elokuvajuhlilla ja pian sen jälkeen Italiassa 16. syyskuuta. Suomessa elokuvan ensi-ilta oli 10. helmikuuta 2012.


title: Carnage (elokuva)

text: Elokuvan tapahtumapaikka on New Yorkin Brooklyn, mutta elokuva kuvattiin Pariisissa.


title: Modesto Castillo

text: Modesto Castillo (s. 24. helmikuuta 1959) on dominikaanilainen entinen yleisurheilija, joka kilpaili pika-aitajuoksussa.


title: Modesto Castillo

text: Castillo osallistui olympialaisiin kahdesti, vuosina 1984 ja 1988. Hän ei päässyt 110 metrin aidoissa alkueristä jatkoon Los Angelesin kisoissa 1984, mutta oli lajissa puolivälierissä Soulissa 1988. Hän juoksi samalla matkalla vuonna 1984 ennätyksekseen ajan 13,61, joka on edelleen myös Dominikaanisen tasavallan ennätys.


title: Haapasalo

text: Haapasalo on suomalainen sukunimi, joka on muun muassa seuraavilla henkilöillä:


title: Vive la Trance

text: Vive la Trance on Amon Düül II-yhtyeen studioalbumi vuodelta 1973. Albumilla yhtyeen musiikki on entistä enemmän pop-vaikutteista ja kappaleet ovat paria poikkeusta lukuun ottamatta lyhyempiä, noin 3-minuuttisia, verrattuna aikaisempien albumeiden pitempiin sävellyksiin.


title: Vive la Trance

text: sekä:


title: Yykeänmuotka

text: Yykeänmuotka (myös Muotka, , ) on taajama ja Tromssan läänin Yykeän kunnan hallinnollinen keskus. Yykeänmuotkan väkiluku on 810 asukasta (01.01.2011), ja se sijaitsee Yykeänvuonon länsipuolella.


title: Nikolai Andrjuštšenko

text: Nikolai Andrjuštšenko (; s. 24. helmikuuta 1931) on Neuvostoliittoa edustanut entinen yleisurheilija, joka kilpaili pituushypyssä.


title: Nikolai Andrjuštšenko

text: Andrjuštšenko osallistui olympialaisiin kerran, Helsingissä 1952. Hän oli tuolloin karsinnan 22. eli neljänneksi heikoin tuloksen saanut tuloksellaan 674 cm. Andrjuštšenko oli hypännyt ennätyksensä 733 cm vuotta aikaisemmin.


title: Yykeänperänjoki

text: Yykeänperänjoki (myös Yykeänväylä, , ) on joki Norjassa Tromssan läänin Omasvuonon () kunnassa. Joki on 73,7 km pitkä ja se laskee Yykeänvuonoon () Yykeänperän () taajaman luona. Joki virtaa Yykeänperänvankan ( laaksossa, ja sen vesistöalue ulottuu latvoiltaan hieman myös Suomen puolelle Enontekiön kunnan luoteisimmassa kärjessä, Suomen käsivarren "peukalon" tyvessä.


title: Drew Brees

text: Drew Christopher Brees (s. 15. tammikuuta 1979) on amerikkalaisen jalkapallon pelaaja, jonka nykyinen seura on New Orleans Saints. Pelipaikaltaan hän on pelinrakentaja, ja hänellä oli vuosina 2011–2013 hallussaan NFL-liigan ennätys heitetyistä jaardeista kauden aikana (Peyton Manning ylitti hänen ennätyksensä yhdellä jaardilla). Brees on voittanut Saintsin riveissä Super Bowlin kerran, vuonna 2010. Hänet palkittiin tuolloin ottelun arvokkaimpana pelaajana.


title: Drew Brees

text: Brees esiintyi suositun "Madden NFL 11" -pelin kannessa.


title: Ingi Þorsteinsson

text: Þórarinn Ingi Þorsteinsson (24. helmikuuta 1930 Reykjavík – 23. maaliskuuta 2006 Fossvogur) oli islantilainen yleisurheilija, joka kilpaili pika-aitajuoksussa, 400 metrin aitajuoksussa ja pikajuoksussa. Hän edusti seuratasolla reykjavíkiläistä KR:ää.


title: Ingi Þorsteinsson

text: Ingi osallistui olympialaisiin Helsingissä 1952, jossa hän oli mukana 110 metrin aidoissa, 400 metrin aitajuoksussa ja 4 × 100 metrin viestissä. Hän putosi ensimmäisellä kierroksella molemmilla aitajuoksumatkoilla, joista 400 metrin aidoissa hän oli alkueränsä hitain. Pikaviestissä Islannin joukkue hylättiin alkueräjuoksussaan.


title: Ingi Þorsteinsson

text: 6. syyskuuta 1955 hän meni naimisiin Fjóla Þorvaldsdóttirin kanssa. Hänen poikansa on Þorsteinn Skúli (s. 28. heinäkuuta 1960)


title: Ingi Þorsteinsson

text: "Lähde: Sports-Reference"


title: Terra Ultima

text: Terra Ultima: Matka Lapin historiaan on Maria Lähteenmäen vuonna 2006 julkaisema kirja Lapin historiasta.


title: Ennen routaa

text: Ennen routaa on Henning Mankellin vuonna 2002 julkaistu rikosromaani. Sen pääosassa on Kurt Wallanderin tytär Linda Wallander. Kirjassa on mukana myös Stefan Lindman, Pohjois-Ruotsista Ystadiin muuttanut poliisi, joka on pääosassa vuonna 2000 ilmestyneessä romaanissa Tanssinopettajan paluu.


title: Ennen routaa

text: Kirjan pohjalta on tehty myös . Elokuvan juoni poikkeaa useissa kohdin kirjasta.


title: Ennen routaa

text: Kirjan tapahtumat sijoittuvat loppukesään ja syksyyn 2001. Linda on juuri valmistunut poliisikoulusta ja muuttanut Tukholmasta takaisin vanhaan kotikaupunkiinsa Ystadiin. Hän joutuu odottamaan jonkin aikaa ennen kuin pääsee aloittamaan työnsä poliisikokelaana Ystadin poliisilaitoksella.


title: Ennen routaa

text: Vanha nainen löydetään metsästä julmasti surmattuna. Linda osallistuu tapauksen tutkintaan, vaikka ei olekaan vielä poliisi. Lindan vanha ystävä Anna katoaa ilmoittamatta Lindalle mitään, ja tapahtumien välille löytyy outoja yhteyksiä.


title: Tony Romo

text: Antonio Ramiro ”Tony” Romo (s. 21. huhtikuuta 1980 San Diego) on ammattilaisuransa lopettanut amerikkalaisen jalkapallon pelaaja. Romo pelasi 14 kautta NFL-liigan Dallas Cowboysissa joukkueen pelinrakentajana. Hänet valittiin uransa aikana neljästi Pro Bowliin.


title: Tony Romo

text: Romoa ei koskaan varattu NFL:n varaustilaisuudessa vaan hän on päässyt Dallasiin kautta. Hän vakiinnutti paikkansa Dallasin aloittavana pelinrakentajana kaudella 2006. Romon uraa varjostivat useat loukkaantumiset, ja kaudella 2016 tulokas Dak Prescott syrjäytti Romon hänen ollessa sivussa. Romo päätti ammattilaisuransa tuohon kauteen.


title: BBL

text: BBL voi tarkoittaa mm. seuraavia asioita:


title: Hawaiian punch

text: Hawaiian Punch on yhdysvaltalainen mehujuoma. Makuihin kuuluvat omena, aprikoosi, guava, papaija, appelsiini, passionhedelmä ja ananas.


title: Youssef Rossi

text: Youssef Rossi (, s. 28. kesäkuuta 1973 Casablanca, Marokko) on marokkolainen entinen jalkapalloilija. Puolustajana pelannut Rossi aloitti uransa kotimaassaan Marokossa, jossa hän edusti kolme kautta Raja Casablancaa. Sittemmin hän pelasi Euroopassa edustaen Stade Rennais'ta, NEC Nijmegenia ja Dunfermline Athleticia.


title: Youssef Rossi

text: Rossi edusti myös Marokon maajoukkuetta vuosien 1998 Afrikan-mestaruuskisoissa ja 1998 MM-kisoissa. Hän saavutti menestystä vain Marokossa, jossa Rossi voitti kolmesti Marokon mestaruuden (1996, 1997 ja 2004), sekä kerran Marokon cupin (2005).


title: Patricia Laffan

text: Patricia Laffan (19. maaliskuuta 1919 Lontoo – 10. maaliskuuta 2014 Lontoo) oli englantilainen näyttelijä. Hän opiskeli muun muassa Webber Douglas -koulussa. Hän sai ensimmäisen kreditoidun roolinsa (Betty) elokuvassa "Caravan" (1946). Myöhemmin hän esiintyi muiden muassa elokuvissa "Hangman's Wharf" (Rosa Warrenin rooli, 1950), "Quo Vadis" (Poppaea, 1951), "Devil Girl from Mars" (Nyah, 1954) ja "23 askelta kuolemaan" (Miss Alice MacDonald, 1956). Laffanilla oli myös televisiorooleja.


title: Doritos

text: Doritos on yhdysvaltalaisen PepsiCo-konsernin omistama tortillasipsien tuotemerkki. Sipsejä on vuodesta 1966 alkaen valmistanut PepsiCon tytäryhtiö Frito-Lay. Yksi tunnetuimpia makuja on Nacho Cheese. Doritos on tunnetuimpia Super Bowl -tapahtumissa mainostetuista tuotemerkeistä. Se on Major League Gamingin sponsori.


title: Salaheddine Bassir

text: Salaheddine Bassir (, s. 5. syyskuuta 1972 Casablanca, Marokko) on marokkolainen entinen jalkapalloilija. Hyökkääjänä pelannut Bassir aloitti uransa kotimaassaan Marokossa, jossa hän edusti viisi kautta Raja Casablancaa. Sittemmin hän pelasi Al-Hilalissa kaksi kautta ennen siirtymistään Eurooppaan vuonna 1997. Bassir edusti neljä kautta Deportivo de La Coruñaa, jossa hän voitti Espanjan mestaruuden ja Espanjan supercupin vuonna 2000. Espanjassa vietetyn uran jälkeen Bassir pelasi vuoden Ranskassa Lillen riveissä, sekä vuoden Kreikassa Arisin riveissä. Hän päätti uransa kauteen 2003–2004 Raja Casablancassa.


title: Salaheddine Bassir

text: Bassir pelasi myös Marokon maajoukkueessaa vuosina 1994–2002. Tuona aikana hänesti tuli kaikkien aikojen toiseksi paras maalintekijä heti Ahmed Farasin jälkeen. Bassir edusti Marokkoa vuoden 1998 MM-kisoissa, jossa hän teki kaksi maalia. Lisäksi Bassir pelasi myös vuosien 1998, 2000 ja 2002 Afrikan-mestaruuskisoissa.


title: Robert Byron Bird

text: Robert Byron Bird (s. 5. helmikuuta 1924 Bryan, Texas) on yhdysvaltalainen kemianteknikko. Hänet tunnetaan ei-newtonilaisten fluidien kulkeutumisilmiöistä tekemästään tutkimuksesta; hän oli yksi "Transport Phenomena" -klassikon kirjoittajista. Hän sai vuonna 1987 National Medal of Sciencen. Hän on Wisconsinin yliopiston, Madisonin emeritusprofessori.


title: Robert Byron Bird

text: Bird valmistui Illinoisin yliopistosta, Urbana–Champaignista (B.S.) vuonna 1947 ja sai filosofian tohtorin arvon fysikaalisessa kemiassa Wisconsinin yliopistosta, Madisonista vuonna 1950. Bird oli vuosina 1950–1951 tutkijatohtorina teoreettisen fysiikan instituutissa Amsterdamin yliopistossa.


title: Robert Byron Bird

text: Bird on saanut National Medal of Sciencen lisäksi Bingham-mitalin vuonna 1974 ansioistaan reologian alalla. Hän on ollut vuodesta 1969 National Academy of Engineeringin ja vuodesta 1989 Yhdysvaltain kansallisen tiedeakatemian jäsenenä. Lisäksi hän on muun muassa toiminut American Physical Societyn jäsenenä vuodesta 1970 ja Alankomaiden kuninkaallisen taide- ja tiedeakatemian sekä American Academy of Arts and Sciencesin jäsenenä vuodesta 1981.


title: Sonja Ziemann

text: Sonja Alice Selma Toni Ziemann (s. 8. helmikuuta 1926 Eichwalde) on saksalainen näyttelijä, tanssija ja laulaja. Hän aloitti elokuvauransa pienillä rooleilla vuonna 1942. Hänellä on ollut kolme avioliittoa. Ensimmäisenä puolisona oli vuosina 1953–1956 Rudolf Hambach. Sitten vuosina 1961–1968 Ziemann oli naimisissa Marek Hłaskon kanssa, ja vuodesta 1989 hän oli naimisissa näyttelijä-ohjaaja Charles Regnierin kanssa, kunnes tämä kuoli vuonna 2001.


title: Sonja Ziemann

text: Ziemann on esiintynyt muiden muassa elokuvissa "Schwarzwaldmädel" (1950), "Grün ist die Heide" (1951) ja "Viimeinen silta yli Reinin" (1969). Hän on kaksinkertainen Bambi-palkittu (vuosina 1950 ja 1990), ja lisäksi hänelle myönnettiin Filmband in Gold vuonna 1984.


title: John Guillermin

text: John Guillermin (11. marraskuuta 1925 Lontoo – 27. syyskuuta 2015 Los Angeles, Kalifornia, Yhdysvallat) oli brittiläinen elokuvaohjaaja, -käsikirjoittaja ja -tuottaja. Hän syntyi Lontoossa ja opiskeli Cambridgen yliopistossa. Hän teki eniten suuren budjetin toiminta- ja seikkailuelokuvia. Hänen tunnetuimpia töitään ovat "Olin Montyn kaksoisolento" (1958), "Tarzanin suuri seikkailu" (1959), "Tarzan seikkailee Intiassa" (1962), "Toreadorien valssi" (1962), "Kunnian kotkat" (1966), "Viimeinen silta yli Reinin" (1969), "Liekehtivä torni" (1974), "King Kong" (1976), "Kuolema Niilillä" (1978) ja "King Kong elää" (1986). 1980-luvulla Guillermin alkoi työskennellä pienemmissä hankkeissa.


title: John Guillermin

text: Guillermin ohjasi 1950-luvun lopulla viisitoista jaksoa "The Adventures of Aggie" -tilannekomediaa.


title: John Guillermin

text: Guillermin meni vuonna 1956 naimisiin Maureen Connellin kanssa. Parille syntyi kaksi lasta, Michelle ja Michael-John. Pari erosi sittemmin. Guillermin sai vuonna 1980 Evening Standard British Film Awardin "Kuolema Niilillä" -elokuvasta. Muiden muassa Elmo Williams ja David L. Wolper ovat kuvanneet häntä vaikeaksi ja vaativaksi ohjaajaksi.


title: Odorico Leovigildo Sáiz Pérez

text: Odorico Leovigildo Sáiz Pérez (6. helmikuuta 1912 Revilla del Campo, Espanja – 14. lokakuuta 2012) oli espanjalainen roomalaiskatolinen piispa. Hänet vihittiin fransiskaanien papiksi 13. maaliskuuta 1937 ja nimitettiin Requenan apostoliseksi vikaariksi Perussa sekä Simingin titulaaripiispaksi 26. marraskuuta 1973. Piispaksi vihkiminen seurasi 10. maaliskuuta 1974. Pääkonsekraattorina toimi Juan Landázuri Ricketts, jota avustivat Valeriano Ludovico Arroyo Paniego ja Leonardo José Rodriguez Ballón.


title: Odorico Leovigildo Sáiz Pérez

text: Sáiz Pérez jäi eläkkeelle 15. toukokuuta 1987.


title: Meir Just

text: Meir Just (1908–2010) oli alankomaalainen rabbi, joka toimi Amsterdamin päärabbina. Hän syntyi Vižnitsjassa ja oli hengellisenä johtajana Alankomaiden juutalaisyhteisölle 45 vuoden ajan. Hän kuoli 101-vuotiaana kotikaupungissaan Amsterdamissa, jolloin hänen ilmoitettiin tulevan haudatuksi Israeliin.


title: Proteomiikka

text: Proteomiikka on tieteen ala, joka tutkii proteomeja eli eliön tuottamien proteiinien kokonaisuutta. Vastaavasti genomiikka tutkii genomeita.


title: Meksikonviirupöllö

text: Meksikonviirupöllö ("Strix fulvescens") on pöllöihin kuuluva lintu. Sitä tavataan El Salvadorissa, Guatemalassa, Hondurasissa ja Meksikossa. Populaation suuruus on arvioitu alle 50 000:ksi.


title: Meksikonviirupöllö

text: Sen elinpiiriä ovat lauhkeat ja subtrooppiset ja trooppiset metsät.


title: Meksikonviirupöllö

text: Se on Keski-Amerikan vuoristometsien uljaita lintuja. Sen elinpiiri rajoittuu ylävuoristoon, ja aiemmin on mainittu pilvimetsät 1 200–3 000 metrin korkeudessa, missä se on melko yleinen. Vaikka se on pääasiassa yölintu, sitä nähdään satunnaisesti aamulla ja iltapäivällä. Sitä kuvataan ystävälliseksi, ja se vastaa huu-huu-huu-ääntelynsä imitointiin.


title: Eero Haapala

text: Eero Antero Haapala (s. 10. heinäkuuta 1989 Jalasjärvi) on suomalainen pituushyppääjä ja pikajuoksija. Hän edusti vuoteen 2011 Jalasjärven Jalasta, vuoteen 2015 Ikaalisten Urheilijoita, vuoteen 2018 Seinäjoen Seudun Urheilijoita ja sen jälkeen Viipurin Urheilijoita. Häntä valmensi vuoteen 2015 Antti Mäkelä ja vuodesta 2016 lähtien Suren Ghazaryan.


title: Eero Haapala

text: Haapalan nimissä on pituushypyn sisäratojen Suomen ennätys, 811 cm (26. tammikuuta 2013).


title: Eero Haapala

text: Porin Kalevan kisoissa 2015 Haapala voitti pituushypyssä SM-kultaa tuloksella 783. Lahden Kalevan kisoissa 2012 hän saavutti pituushypyssä hopeaa ennätyksellään 787 cm ja voitti lisäksi hopeaa 100 metrin juoksussa ajalla 10,56. Viestijuoksun SM-kisoissa 2013 Haapala sai hopeaa 4 × 100 metrin viestijoukkueessa.


title: Eero Haapala

text: Haapala on voittanut pituushypyn sisäratojen Suomen-mestaruuden Tampereella 2012 silloisella ennätyksellään 773 cm ja Jyväskylässä 2013 tuloksella 803 cm. Hän sai lajissa sisäratojen SM-pronssia Helsingissä 2011. 26. tammikuuta 2013 Haapala hyppäsi Porin Karhuhallissa sisäratojen Suomen ennätyksen 811 cm. Hän paransi Jarmo Kärnän lähes 24 vuotta vanhaa ennätystä kolmella senttimetrillä.


title: Eero Haapala

text: Haapala edusti Suomea aikuisten maaottelussa ensimmäisen kerran Helsingissä vuonna 2011 sijoittuen 100 metrin juoksussa viidenneksi. Helsingin EM-kisoissa 2012 hän osallistui Suomen viestijoukkueessa 4 × 100 metrin viestin alkueriin karsiutuen finaalista ajalla 39,85 s. Göteborgin EM-hallikilpailuissa 2013 Haapala sijoittui pituushypyssä neljänneksi tuloksella 805 cm jääden pronssista vain 2 senttiä. Haapala ylitti Moskovan MM-kilpailuihin 2013 vaaditun tulosrajan, muttei pystynyt loukkaantumisen takia osallistumaan kilpailuihin.


title: Eero Haapala

text: Myös kausi 2014 päättyi Haapalan osalta loukkaantumiseen heti ensi metreillä. Hän hyppäsi 8. kesäkuuta Raaseporin tähtikisoissa ensimmäisellään 0,3 metrin myötätuuleen tuloksen 788. Tulos jäi vain sentin hänen itsensä hallussa olleesta kauden kotimaisesta kärkituloksesta. Neljännessä hypyssä Haapala reväytti takareitensä niin pahasti, että vamma vaatii leikkaushoitoa. Loukkaantuminen oli Haapalan uran yhdeksäs ja hän kertoi miettivänsä leikkauksen jälkeen uransa jatkoa.


title: Eero Haapala

text: Haapala oli valittu Suomen edustajaksi yleisurheilun EM-kisoihin 2016, mutta hän loukkaantui vain muutama viikko ennen kisoja, kun hänen akillesjänteensä repeytyi ja hän joutui leikkaukseen, joka päätti koko kilpailukauden.


title: The Unguided

text:
The Unguided on melodinen death metal -yhtye Falkenbergista Ruotsista. Yhtye koostuu Sonic Syndicaten entisistä jäsenistä, Roland Johanssonista sekä Richard ja Roger Sjunnessonista. Yhtye luotiin Richardin erottua Sonic Syndicatesta.
The Unguidediin kuuluu nykyään myös Henric Liljesand (o.s. Carlsson, Cipher System, Nightrage, Dead by April) ja rumpali Richard Schill.


title: Kyle Quincey

text: Kyle Quincey (s. 12. elokuuta 1985 Kitchener, Ontario, Kanada) on kanadalainen jääkiekkopuolustaja, joka pelaa SM-liigajoukkue Helsingin IFK:ssa. Hän on pelannut aiemmin urallaan NHL:ssä yhteensä 586 runkosarjaottelua tehopistein 36+122=158 ja keräten 548 jäähyminuuttia sekä 56 playoff-ottelua tehden yhdeksän syöttöpistettä ja keräten 40 jäähyminuuttia.


title: Kyle Quincey

text: Quincey tunnetaan yleispuolustajana, joka pelaa rauhallisesti, eikä häneltä tarvitse odottaa suuria pistemääriä. "Iltalehden" toimittaja Vesa Parviaisen mukaan Quinceyn paras ominaisuus on kiekkovarmuuteen yhdistyvä monipuolinen syöttötaito ja hän jakaa kovia syöttöjä suoraan lapaan. Parviaisen mukaan Quinceylta puuttuu luisteluterävyyttä, mutta hän paikkaa tämän hyvällä sijoittumisella.


title: Kyle Quincey

text: Quincey syntyi Ontarion Kitchenerissa, mutta kasvoi Orangevillessa, jossa hän myös aloitti jääkiekkoilun. Quincey pelasi kaudella 2000–2001 Halton Hurricanesin joukkueessa, mutta hän sai tililleen myös kaksi ottelua OPJHL-junioriliigan Brampton Capitalsissa, jonka jälkeen London Knights varasi Quinceyn 57. pelaajana OHL:n varaustilaisuudessa 2001. Hän pelasi kauden 2001–2002 vielä QMJHL-joukkue Mississauga Chargersissa. Kaudeksi 2002–2003 Quincey siirtyi London Knightsin OHL-joukkueeseen, jossa hänen tulokaskautensa toi 66 runkosarjaottelussa tehot 6+12=18 ja 14 playoff-ottelussa tehot 3+4=7.


title: Kyle Quincey

text: Detroit Red Wings varasi Quinceyn neljännellä kierroksella 132. pelaajana . Kauden 2003–2004 alussa London Knights kauppasi hänet Mississauga IceDogsiin vaihdossa Rob Schrempiin. Quincey oli IceDogsin tehokkain puolustaja ja neljänneksi paras pistemies tehoilla 14+23=37. Hän eteni joukkueen kanssa aina J. Ross Robertson Cup -finaaleihin saakka, mutta OHL:n mestaruuden vei lopulta kuitenkin Guelph Storm otteluvoitoin 4–0. Kaudella 2004–2005 Quincey oli IceDogsin neljänneksi paras pistemies tehoilla 15+31=46, joilla hän sijoittui koko OHL:n puolustajien pistepörssissä kymmenenneksi. Quincey valittiin kauden päätteeksi liigan toiseen tähdistökentälliseen. Hän sijoittui myös kolmanneksi OHL:n parhaalle puolustajalle myönnettävän Max Kaminsky Trophyn äänestyksessä.


title: Kyle Quincey

text: Heinäkuussa 2005 Quincey teki kolmivuotisen tulokassopimuksen Detroit Red Wingsin kanssa. Hän pelasi kauden 2005–2006 lähes kokonaan AHL-joukkue Grand Rapids Griffinsin vahvuudessa. Quinceyn tulokaskausi toi siellä 70 runkosarjaottelussa tehot 7+26=33 ja 16 playoff-ottelussa yhden syöttöpisteen. Hän debytoi kauden aikana myös Red Wingsin NHL-joukkueessa, jossa Quincey pelasi ensimmäisen ja kauden ainoaksi jääneen ottelunsa 25. marraskuuta 2005 vieraissa Mighty Ducks of Anaheimia vastaan. Hän sai ottelussa jääaikaa 11.37 minuuttia.


title: Kyle Quincey

text: Myös kauden 2006–2007 Quincey pelasi suurimmaksi osaksi farmijoukkue Griffinsissa. Hän pelasi kauden aikana NHL:ssä kuusi runkosarja- ja 13 playoff-ottelua. Quincey sai kevätkaudella peliaikaa pitkälti Niklas Kronwallin, Mathieu Schneiderin ja Brett Lebdan loukkaantumisten myötä. Hän teki NHL-uransa avausmaalin ja kauden ainoaksi jääneen tehopisteensä runkosarjan päätöskierroksella 7. huhtikuuta 2007 Chicago Blackhawksia vastaan. Kaudella 2007–2008 Quincey sai tililleen kuusi NHL-ottelua ilman tehopisteitä.


title: Kyle Quincey

text: Syyskuussa 2008 Quincey teki Red Wingsin kanssa kaksivuotisen jatkosopimuksen, mutta lokakuussa seura kuitenkin asetti hänet siirtolistalle, josta Quinceyn nappasi Los Angeles Kings. Hän murtautui kaudella 2008–2009 seuran NHL-kokoonpanoon ja oli lopulta Kingsin tehokkain puolustaja tehtyään 72 runkosarjaottelussa tehot 4+34=38. Quinceylta jäi kuitenkin runkosarjan seitsemän viimeistä ottelua väliin leikkaushoitoa vaatineen välilevypullistuman vuoksi.


title: Kyle Quincey

text: Heinäkuussa 2009 Kings kauppasi Quinceyn, puolustaja Tom Preissingin ja kesän viidennen kierroksen varausvuoron Colorado Avalancheen vaihdossa hyökkääjä Ryan Smythiin. Hän teki kaudella 2009–2010 runkosarjassa 29 tehopistettä. Heinäkuussa 2010 Quincey teki Avalanchen kanssa kaksivuotisen ja 6,25 miljoonan dollarin arvoisen jatkosopimuksen. Hän pelasi kaudella 2010–2011 kuitenkin vain 21 ottelua loukkaantumisten vuoksi. Marraskuussa Quincey joutui ensin kahdeksan ottelun ajaksi sivuun aivotärähdyksen vuoksi ja joulukuussa hänen kautensa todettiin päättyneeksi leikkaushoitoa vaatineen olkapäävamman vuoksi.


title: Kyle Quincey

text: Alkukaudella 2011–2012 Quincey teki 23 tehopistettä, kunnes helmikuussa 2012 Avalanche kauppasi hänet Tampa Bay Lightningiin vaihdossa hyökkääjä Steve Downieen. mutta jo samana päivänä Lightning akuppasi Quinceyn edelleen hänen aiempaan seuraansa Detroit Red Wingsiin vaihdossa kesän ensimmäisen kierroksen varausvuoroon ja puolustaja Sébastien Picheen. Heinäkuussa Quincey teki Red Wingsin kanssa kaksivuotisen ja 7,55 miljoonan dollarin arvoisen jatkosopimuksen. Lokakuussa hän siirtyi NHL:n työsulun ajan kestävällä sopimuksella CHL-joukkue Denver Cutthroatsin riveihin. Joukkuetta valmensi Derek Armstrong, joka pelasi Quinceyn joukkuetoverina Los Angeles Kingsissa. Työsulku päättyi tammikuussa 2013, jolloin hän palasi Red Wingsin NHL-joukkueen vahvuuteen. Maaliskuussa 2013 Quincey joutui kahdeksan ottelun ajaksi sivuun poskiluun murtuman vuoksi.


title: Kyle Quincey

text: Heinäkuussa 2014 Quincey teki Red Wingsin kanssa kaksivuotisen ja 8,5 miljoonan dollarin arvoisen jatkosopimuksen. Kaudella 2015–2016 hänen runkosarjansa jäi loukkaantumisten vuoksi vain 47 ottelun mittaiseksi. Lokakuussa Quincey joutui sivuun aivotärähdyksen vuoksi ja marraskuussa hän joutui seuraavan 35 ottelun ajaksi sivuun nilkkavamman vuoksi.


title: Kyle Quincey

text: Syyskuussa 2016 Quincey teki vapaana agenttina vuoden mittaisen ja 1,25 miljoonan dollarin arvoisen sopimuksen New Jersey Devilsin kanssa. Kesken kauden 2016–2017, maaliskuussa 2017 seura kappasi hänet Columbus Blue Jacketsiin vaihdossa puolustaja Dalton Proutiin.


title: Kyle Quincey

text: Heinäkuussa 2017 Quincey teki vapaana agenttina vuoden mittaisen ja 1,25 miljoonan dollarin arvoisen sopimuksen Minnesota Wildin kanssa. Hän ehti pelata kaudella 2017–2018 vain 18 ottelua, kunnes seura asetti Quinceyn siirtolistalle. Quinceyn tiedettiin julkisuudessa ajautuneen eri aaltopituuksille Wildin päävalmentaja Bruce Boudreaun kanssa, jonka mukaan hän ei suostunut pelaamaan oikeassa laidassa, johon Quincey Boudreaun mukaan palkattiin. Quincey on kuitenkin kieltänyt väitteen. Hänet lähetettiin AHL-joukkue Iowa Wildin vahvuuteen, mutta Quincey ei kuitenkaan siirtynyt joukkueeseen, sillä hänen poikavauvansa syntyi ennen laskettua aikaa. Quincey vietti loppukauden perheensä parissa, eikä pelannut missään.


title: Kyle Quincey

text: Kaudeksi 2018–2019 Quincey siirtyi vuoden mittaisella sopimuksella SM-liigajoukkue Helsingin IFK:hon. Hänelle taustatietoa organisaatiosta antoi mm. Quinceyn kanssa Minnesota Wildissa pelannut Mikael Granlund.


title: Kyle Quincey

text: Quincey edusti Kanadaa MM-kilpailuissa vuonna 2012. Hän edusti maataan myös kolmen Yhdysvaltoja vastaan Uudessa-Seelannissa pelatun näytösottelun ajan. Quincey toimi niissä Kanadan kapteenina. Hän oli hyökkääjä Rob Schrempin ohella ainoa otteluihin osallistunut NHL-pelaaja.


title: Kyle Quincey

text: Quincey edusti myös Canada Ontarion joukkuetta World U-17 Hockey Challengessa vuonna 2002, jolloin hän voitti pronssia.


title: Janne Rekola

text: Janne Rekola (s. 9. syyskuuta 1985) on suomalainen koripalloilija, joka on tällä hetkellä vapaa pelaaja. Hän on pelannut urallaan Korisliigaa Kauhajoen Karhun, Namika Lahden ja Lappeenrannan NMKY:n joukkueissa sekä Tanskan pääsarjaa Aabyhøj IF:ssa.


Historiallinen ajattelu, edistys ja yhteiskunta on Matti Viikarin (1943–1994) postuumi kokoomateos. Kirjan ovat toimittaneet Tapani Hietaniemi, Tuomas M. S. Lehtonen ja työryhmä. Sen on julkaissut Tutkijaliitto vuonna 1995.


title: Historiallinen ajattelu, edistys ja yhteiskunta

text: Miksi ja minkälaista historiaa? – Suomalaisen viinapään historia – Feodalismista – 1700-luvun historiallinen ajattelu: Feodalismista edistykseen. – Saksalaisesta valtiokeskeisestä historiallisesta ajattelusta. – Modernista ajankäsityksestä ja historianfilosofisista synteeseistä. – Objektiivisuudesta ja relativismista – Edistyksen ongelmasta.


Feodalismi: Uuden ajan käsite, keskiajan ilmiö, maailmanhistorian kategoria on Vastapainon vuonna 1997 Sivilisaatiohistoria-sarjassa julkaisema kirja. Teoksen kirjoittajat ovat Tapani Hietaniemi, Tero Karasjärvi, Ossi Kokkonen, Tuomas M. S. Lehtonen, Janne Malkki, Jouko Nurmiainen, Mikko Piippo ja Matti Sadeniemi.


title: Ikivihreä peli

text: Ikivihreä peli on kuuluisa shakkipeli, jonka Adolf Anderssen ja Jean Dufresne pelasivat Berliinissä vuonna 1852.


title: Ikivihreä peli

text: Anderssen oli aikansa parhaita shakinpelaajia, ja hänen voitettuaan vuoden 1851 Lontoon shakkiturnauksen häntä pidettiin yleisesti maailmanmestarina. Dufresne oli puolestaan tunnettu shakkikirjojen laatija, jota pidettiin pienempänä, mutta silti varteenotettavana mestarina.


title: Ikivihreä peli

text: Ikivihreä peli ei ollut virallisessa turnauksessa pelattu ottelu, kuten ei Anderssenin niin ikään voittama Kuolematon peli Lionel Kieseritzkyä vastaankaan.


title: Ikivihreä peli

text: Wilhelm Steinitz nimitti peliä myöhemmin ”ikivihreäksi Anderssenin laakeriseppeleessä”, mistä se sai nimensä.


title: Ikivihreä peli

text: Valkoisilla pelasi Anderssen, mustilla Dufresne. Peli eteni seuraavasti:


title: Ikivihreä peli

text:
1. e2-e4 e7-e5
2. Rg1-f3 Rb8-c6
3. Lf1-c4 Lf8-c5
4. b2-b4


title: Ikivihreä peli

text:
4. ... Lc5xb4
5. c2-c3 Lb4-a5
6. d2-d4 e5xd4
7. 0-0 d4-d3


title: Ikivihreä peli

text: 8. Dd1-b3


title: Ikivihreä peli

text:
8. ... Dd8-f6
9. e4-e5 Df6-g6


title: Ikivihreä peli

text:
10. Tf1-e1! Rg8-e7
11. Lc1-a3 b7-b5?!


title: Ikivihreä peli

text:
12. Db3xb5 Ta8-b8
13. Db5-a4 La5-b6


title: Ikivihreä peli

text:
14. Rb1-d2 Lc8-b7?
15. Rd2-e4 Dg6-f5
16. Lc4xd3 Df5-h5
17. Re4-f6+?


title: Ikivihreä peli

text:
17. ... g7xf6
18. e5xf6 Th8-g8
19. Ta1-d1! Dh5xf3


title: Ikivihreä peli

text: 20. Te1xe7+! Rc6xe7?


title: Ikivihreä peli

text:
21. Da4xd7+!! Ke8xd7
22. Ld3-f5++


title: Ikivihreä peli

text: 22. ... Kd7-e8


title: Ikivihreä peli

text: 23. Lf5-d7+ Ke8-f8


title: Ikivihreä peli

text: 24. La3xe7#


title: Ikivihreä peli

text: Peli päättyi täten mattiin ja valkoisilla pelanneen Anderssenin voittoon.


title: Max Weber ja Euroopan erityistie

text: Max Weber ja Euroopan erityistie: Vertailevia sivilisaatiohistoriallisia tutkielmia on Tapani Hietaniemen artikkeliväitöskirja Max Weberistä. Teoksen on julkaissut Tutkijaliitto vuonna 1998.


title: Sosiologian klassikot

text: Sosiologian klassikot on Jukka Gronowin, Arto Noron ja Pertti Tötön kirja sosiologiasta vuodelta 1996. Sen on julkaissut Gaudeamus.


title: Sosiologisen teorian nykysuuntauksia

text: Sosiologisen teorian nykysuuntauksia on Risto Heiskalan toimittama kirja sosiologiasta vuodelta 1994. Teoksen on julkaissut Gaudeamus.


title: Girl Gone Wild

text: ”Girl Gone Wild” on yhdysvaltalaisen popartisti Madonnan kappale hänen kahdenneltatoista studioalbumiltaan MDNA. Kappale julkaistiin 2. maaliskuuta 2012 albumin toisena singlenä.


title: Eustressi

text: Eustressi on hyvänlaatuista stressiä, joka on välttämätöntä ihmisen henkiselle kasvulle, kehitykselle ja erilaisten taitojen hallitsemiselle. Ihminen kokee eustressin positiivisena ja nautinnollisena eikä pidä sitä uhkaavana tai pahana. Monet tärkeät keksinnöt tehdään eustressin sävyttämässä ilmapiirissä. Esimerkiksi kuntosaliharjoittelu aiheuttaa eustressiä, mikäli se ei aiheuta henkistä tai fyysistä ylirasitusta, jolloin kyse olisi negatiivisesta distressistä.


title: Eustressi

text: Eustressi ei tule ihmiselle itsekseen, vaan sitä on yleensä aktiivisesti etsittävä. Ihminen ei yleensä opi lapsesta alkaen pyrkimään sellaiseen psyykkiseen ja fyysiseen ympäristöön, joka luontevasti avaisi ovet hyvään stressiin ja sen huomioimiseen. Ihmisen sisäinen maailma on kuitenkin sellainen, että kun eustressiä löydetään, niin ihmisen aivokemia palkitsee vaivannäön ja ihminen mahdollisesti oppii tämän käyttäytymismallin automaattiseksi toiminnaksi. Ihannetilanteessa eustressin löytävä henkilö toimii myös muille yhteiskunnan jäsenille esimerkkinä eustressin aiheuttamasta elämän laadun paranemisesta, joka auttaa muita saavuttamaan saman.


title: Tieteellinen kirjoittaminen

text: Tieteellinen kirjoittaminen on Merja Kinnusen ja Olli Löytyn toimittama kirja vuodelta 2002. Teoksen on julkaissut Vastapaino. Kirjoittajat ovat Pertti Alasuutari, Yrjö Haila, Jaakko Heinimäki, Matti Hyvärinen, Markku Ihonen, Arja Jokinen, Kirsi Juhila, Merja Kinnunen, Mikko S. Lehtonen, Minna-Riitta Luukka, Olli Löytty, Liisa Tainio, Jukka Törrönen, Jaana Vuori ja Esa Väliverronen.


title: Burundin vaakuna

text: Burundin vaakuna on Burundin tunnus lipun, kansallislaulun ja moton ohella. Se otettiin käyttöön vuonna 1966.


title: Burundin vaakuna

text: Vaakunassa on leijonan pää ja kolme keihästä. Leijona on peräisin siirtomaa-ajalta. Keihäät kuvaavat moton kolmea sanaa, kuten maan lipun kolme tähteäkin. Ne edustavat toisaalta maan kolmea suurta etnistä ryhmää, hutuja, tutseja ja twaita. Vaakunassa on ranskankielinen motto "Unité, Travail, Progrès", suomeksi "Yhtenäisyys, työ, edistys".


title: Joni Nikko

text: Joni Nikko (s. 31. toukokuuta 1994 Vaasa) on suomalainen jääkiekkoilija, joka pelaa SM-liigajoukkue Saimaan Pallossa. Hän on pelipaikaltaan vasen laitahyökkääjä. Nikon aiemman seuran Kalevan Pallon omistaja, apuvalmentaja ja entinen A-nuorten päävalmentaja Sami Kapanen on kuvaillut Nikkoa monipuoliseksi voimahyökkääjäksi, jolla on iso laukaus ja maalintekijän otteet tekemisissään. Nikko on myöhemmin itse maininnut vahvuuksikseen maalinedustapelaamisen, suoraviivaisuuden ja maalintekotaidot.


title: Joni Nikko

text: Nikko on Vaasan Sportin kasvatti. Hän voitti joukkuessa B-nuorten I-divisioonan pronssia keväällä 2010. Kaudeksi 2010–2011 Nikko siirtyi Rauman Lukkoon. Hän pelasi kauden suurimmaksi osaksi joukkueen B-nuorissa, joiden paras pistemies ja syöttäjä Nikko oli sekä B-nuorten SM-sarjan runkosarjassa sekä karsintasarjassa. Rauman Lukko ry palkitsi hänet kauden päätteeksi lupaavimpana B-juniorina. Myös Teollisuuden Voima palkitsi hänet Lukon B1-nuorista TVO Ykköskilvellä. A-nuorten puolella Nikko pelasi 15 runkosarjaottelua ja yhden playoff-ottelun.


title: Joni Nikko

text: Kaudella 2011–2012 Nikko oli tehoilla 13+22=35 Lukon A-nuorten toiseksi paras pistemies ja syöttäjä David Stachin jälkeen. Hän teki kauden aikana myös SM-liigadebyyttinsä. 17-vuotias Nikko pelasi ensimmäisen SM-liigaottelunsa 25. helmikuuta 2012 vieraissa Jokereita vastaan. Hänet merkittiin Lukon ykkösketjun vasempaan laitaan Perttu Lindgrenin ja Janne Keräsen viereen, mutta sai lopulta jääaikaa 4.36 minuuttia.


title: Joni Nikko

text: Maaliskuussa 2012 Nikko teki kolmivuotisen jatkosopimuksen Lukon kanssa. Hän kuitenkin joutui leikkaukseen jo omatoimisella harjoitusjaksolla kesällä 2012 ja oli sivussa peräti noin puolet kaudesta 2012–2013. Nikko ei pelannut kauden aikana otteluakaan SM-liigassa. Hän pelasi loppukaudella Lukon A-nuorissa 12 runkosarjaottelua. Nikko oli kevään 2013 pudotuspeleissä joukkueen paras maalintekijä kuudella osumallaan ja voitti kauden päätteeksi A-nuorten SM-hopeaa.


title: Joni Nikko

text: Nikko palasi SM-liigapeleihin kaudella 2013–2014. Hän teki liigauransa avausmaalin uransa kolmannessa SM-liigaottelussaan 21. syyskuuta 2013 Helsingin IFK:ta vastaan. Vahvan syyskauden pelannut Nikko ei kuitenkaan löytänyt kevätkaudella enää paikkaansa kokoonpanossa, jonne hänen oli vaikea mahtua. Kaikkiaan Nikon tulokaskausi toi 44 runkosarja- ja kolmessa playoff-ottelussa tehot 10+9=19. Hän jakoi SM-liigan tulokkaiden pistepörssin voiton JYPin Markus Nenosen ja Jokereiden Henrik Koiviston kanssa. Nikko oli kauden päätteeksi myös ehdolla vuoden tulokkaalle myönnettävän Jarmo Wasaman muistopalkinnon voittajaksi, mutta palkinnon vei kuitenkin HPK:n maalivahti Juuse Saros. Hän pelasi kauden aikana myös yhden ottelun lainalla Mestis-joukkue Mikkelin Jukureissa helmikuussa 2014.


title: Joni Nikko

text: Kesällä 2014 Nikko sai kutsun Chicago Blackhawksin harjoitusleirille. Vain pari viikkoa myöhemmin hän loukkaantui kesäharjoituksissa ja Nikolle ennustettiin peräti 6-9 kuukauden sairausloma. Hän lopulta pelasi kaudella 2014–2015 vain yhden SM-liigaottelun ja lainattiin helmikuussa 2015 loppukaudeksi Mestis-joukkue KooKoohon. Nikko loukkaantui kuitenkin vain kolmen runkosarjaottelun jälkeen uudestaan ja hänen kautensa päättyi tähän. Nikko palasi näin ollen myös takaisin Lukon vahvuuteen.


title: Joni Nikko

text: Kaudeksi 2015–2016 Nikko siirtyi kaksivuotisella sopimuksella Kalevan Palloon, jonka sisäisen maalipörssin kolmannen sijan hän jakoi Jesse Mankisen ja Patrick Davisin kanssa 11 osumallaan. Kesken kauden 2016–2017, lokakuussa 2016 Nikon sopimus joukkueen kanssa purettiin yhteisymmärryksessä. KalPan toimitusjohtaja Kimmo Kapasen mukaan osapuolet eivät onnistuneet saavuttamaan sekä sekä seuraa että pelaajaa tyydyttävää roolitusta. Seuraavana päivänä Nikko teki kevääseen 2019 asti ulottuvan sopimuksen Saimaan Pallon kanssa. Hän pelasi loppukaudella joukkueessa vain 14 ottelua. Tammikuussa 2017 Nikon kausi todettiin päättyneeksi leikkaushoitoa vaatineen vamman myötä.


title: Joni Nikko

text: Nikko pelasi alle 20-vuotiaiden MM-kilpailuissa vuonna 2014, jolloin hän voitti maailmanmestaruuden. Nikko valittiin Kanadaa vastaan pelatun välieräottelun päätteeksi Suomen ottelun parhaaksi pelaajaksi. Hän pelasi myös World U-17 Hockey Challengessa vuonna 2011. Yhteensä Nikko on pelannut 17 nuorten ja 21 poikien maaottelua.


title: Joni Nikko

text: Jonin pikkuveli Aleksi Nikko pelaa Mestis-joukkue Kokkolan Hermeksessä ja hän on pelannut urallaan myös yhden SM-liigaottelun Vaasan Sportissa kaudella 2015–2016. Veljesten isä Anssi Nikko on pelannut jääkiekkoa alemmissa sarjoissa ja setä Jani Nikko pelasi omalla urallaan yli 300 SM-liigaottelua.


title: Réka Luca Jani

text: Réka-Luca Jani (s. 31. heinäkuuta 1991 Siófok) on unkarilainen tennispelaaja. Parhaimmillaan hän on ollut WTA-listan sijalla 147 toukokuussa 2012. Hän on voittanut urallaan 18 ITF-turnausta kaksinpelissä ja 19 nelinpelissä.


title: Réka Luca Jani

text: Vuonna 2011 Jani pääsi pelaamaan Yhdysvaltain avointen pääsarjassa voitettuaan kaikki kolme karsintaotteluaan. Pääsarjan ensimmäisellä kierroksella hän hävisi kuitenkin Sloane Stephensille kolmessa erässä.


title: Lærdalsøyri

text: Lærdalsøyri on taajama ja Norjan Sognin ja Fjordanen läänissä sijaitsevan Lærdalin kunnan hallinnollinen keskus. Lærdalsøyrin väkiluku on 1 177 asukasta (01.01.2011) ja pinta-ala 1,17 km² .


title: Lærdalsøyri

text: Lærdalsøyrissä syttyi laaja tulipalo 18. tammikuuta 2014, ja koko puurakenteinen kylä oli vaarassa palaa. Kaikkiaan 140 ihmistä vietiin sairaalaan. Lærdalsøyrin alueella on noin 160 suojeltua puutaloa. Tällä alueella paloi ainakin kolme taloa, ja yksi niistä oli suojeltu. Lisäksi tuhoutui 16 asuintaloa, viisi teollisuus- ja virastotaloa sekä loma-asuntoja.


title: Sonic the Hedgehog Spinball

text: Sonic the Hedgehog Spinball (lyhennettynä Sonic Spinball) on Segan kehittämä ja julkaisema flipperipeli. Peli on julkaistu vuonna Sega Mega Drivelle. Peli on julkaistu vuonna 1994 Sega Game Gear -käsikonsolille ja vuonna 1995 Sega Master System -konsolille.


title: Sonic the Hedgehog Spinball

text: Peli on spin-off-peli Sonic the Hedgehog -pelisarjassa. Pelissä Sonicin on jälleen pysäytettävä tri. Robotnik, joka on ottanut haltuunsa korkean "Mt. Mobius" -vuoren ja tehnyt siitä sotalinnoituksen. Sonicin on selvittävä linnoituksen neljästä erilaisesta flipperiradasta, kerättävä kaaossmaragdit, pelastettava hänen eläinystävänsä sekä tuhottava linnoitus. Eroten muista sarjan peleistä, pelissä esiintyy hahmoja amerikkalaisista Adventures of Sonic the Hedgehog ja Sonic the Hedgehog -piirrossarjoista.


title: Yoshito Watabe

text: Yoshito Watabe (s. 4. lokakuuta 1991 Hakuba) on japanilainen yhdistetyn hiihtäjä ja MM-mitalisti.


title: Yoshito Watabe

text: Watabe sijoittui Val di Fiemmen MM-kilpailuissa 2013 suurmäen Gundersen-kilpailussa 12:nneksi ja normaalimäessä 16:nneksi. Sotšin olympialaisissa 2014 hän oli normaalimäen Gundersen-kilpailussa 15:s ja Falunin MM-kilpailuissa 2015 seitsemäs. Lahden MM-kilpailuissa 2017 hän sijoittui suurmäen Gundersen-kilpailussa 15:nneksi ja voitti parisprinttikilpailussa pronssia. Pyeongchangin olympialaisissa 2018 hän oli normaalimäen Gundersen-kilpailussa kymmenes.


title: Yoshito Watabe

text: Watabe kilpaili yhdistetyn maailmancupissa ensimmäisen kerran Val di Fiemmessä tammikuussa 2009. Maailmancupin pisteille hän sijoittui ensimmäisen kerran tammikuussa 2010 oltuaan Schonachin normaalimäen kilpailussa 27:s. Kymmenen parhaan joukossa Watabe debytoi Ramsaussa joulukuussa 2011 oltuaan kahdeksas. Ensimmäisen palkintosijansa hän saavutti oltuaan kolmas Oslossa maaliskuussa 2013.


title: Yoshito Watabe

text: Yoshiton isoveli Akito on myös yhdistetyn hiihtäjä.


title: ATP Buenos Aires

text: Buenos Airesin ATP-turnaus (Espanjaksi "Abierto de Buenos Aires") on vuosittain pelattava tenniksen miesten ammattilaisturnaus, joka järjestetään Buenos Airesissa, Argentiinassa. Turnaus kuuluu ATP World Tour 250-sarjaan ja se pelataan massakentillä 5000 katsojan Buenos Aires Lawn Tennis Clubilla, Palermon kaupunginosassa ("barrio"). Turnaus pelataan yleensä helmikuussa, ja siinä pelataan miesten kaksinpeli ja nelinpeli. Vuosien 1970 ja 1989 välillä turnaus oli osa Grand Prix -kirtuetta. Argentiinan Guillermo Vilas on turnauksen menestynein pelaaja kahdeksalla mestaruudellaan. Muista huippupelaajista turnauksessa ovat pelanneet vuosien varrella muun muassa Ivan Lendl, Björn Borg, Roy Emerson, Rod Laver, Gustavo Kuerten, Nicolás Massú, Ilie Nastase, Carlos Moyá, Juan Carlos Ferrero, Rafael Nadal, David Ferrer ja Tommy Robredo.


title: ATP Buenos Aires

text: Turnauksen nykyinen nimi on Copa Claro, nimikkosponsorinsa Claron mukaan. Aiemmin turnaus tunnettiin nimillä "South American Open", "Copa AT&T" ja "Copa Telmex".


title: Suom. huom. Kirjoituksia kääntämisestä

text: Suom. huom. Kirjoituksia kääntämisestä on Kristiina Rikmann toimittama kirja kääntämisestä vuodelta 2005. Teoksen on julkaissut WSOY.


title: Trackshittaz

text: Trackshittaz on itävaltalainen hip hop -yhtye. Duon jäsenet ovat Lukas Plöchl ja Manuel Hoffelner. Yhtye edusti maataan vuoden 2012 Eurovision laulukilpailussa kappaleella "Woki mit deim Popo", muttei selvinnyt semifinaalista kilpailun finaaliin. Yhtye osallistui myös vuonna 2011 maansa Euroviisukarsintoihin, jolloin se sijoittui toiseksi Nadine Beilerin jälkeen kappaleella "Oida Taunz!".


title: Boudleaux Bryant

text: Diadorius Boudleaux Bryant (13. helmikuuta 1920 Shellman – 30. kesäkuuta 1987 Knoxville) oli yhdysvaltalainen countrymusiikin lauluntekijä. Hänet tunnetaan erityisesti vaimonsa Felice Bryantin kanssa tekemästään musiikista, varsinkin The Everly Brothersille tehdyistä menestyskappaleista. Pariskunta kuuluu Nashvillen ja countrymusiikin menestyneimpiin lauluntekijöihin. Boudleaux ja Felice Bryantin noin 1 500 julkaistusta kappaleesta on tehnyt nauhoituksia yli 400 artistia. On arvioitu, että heidän laulujaan oli jo 1980-luvun loppuun mennessä myyty yli 300 miljoonaa kappaletta.


title: Boudleaux Bryant

text: Bryantit on valittu Nashville Songwriters Hall of Fameen, Country Music Hall of Fameen ja Songwriters Hall of Fameen.


title: Boudleaux Bryant

text: Boudleaux Bryant syntyi vuonna 1920 muusikkoperheeseen Shellmanissa, Georgiassa ja varttui läheisessä Moultrien kaupungissa. Hänen isänsä oli lakimies, joka oli palvellut ensimmäisessä maailmansodassa ja nimesi poikansa hänen henkensä sodassa pelastaneen ranskalaisen sotilaan mukaan. Boudleaux opiskeli viisivuotiaasta asti viulunsoittoa. Hän soitti vuonna 1938 viulua Atlantan sinfoniaorkesterissa, mutta oli enemmän kiinnostunut country- ja jazzmusiikista ja lähti pian orkesterista. Hän soitti 1940-luvun alussa Hank Pennyn yhtyeessä.


title: Boudleaux Bryant

text: Vuonna 1945 Bryant tapasi milwaukeelaisen lauluntekijä Felice Scaduton ollessaan esiintymässä Milwaukeen Schroeder Hotelissa. He menivät naimisiin jo samana vuonna ja alkoivat pian myös kirjoittaa musiikkia yhdessä. Little Jimmy Dickens nauhoitti heidän kappaleensa ”Country Boy” (1949), josta tuli top 10 -hitti. Vuonna 1953 Bryantit kirjoittivat kappaleen ”Hey Joe”, jonka nauhoitti ensimmäisenä Carl Smith ja josta Frankie Laine äänitti suuren suosion saavuttaneen version. He tekivät countryduo The Everly Brothersille lukuisia kappaleita, mukaan lukien ”Bye Bye Love” (1957), ”Wake Up Little Susie” (1957), ”All I Have to Do Is Dream” (1958), ”Bird Dog” (1958), ”Problems” (1958), ”Take a Message to Mary” (1959) ja ”Let’s Think About Living” (1959), joista kaikkia myytiin vähintään miljoona kappaletta.


title: Boudleaux Bryant

text: 1960-luvulla Bryantit tekivät musiikkia muun muassa Jim Reevesille ja Sonny Jamesille. Heidän vuonna 1960 kirjoittansa kappaleen ”Love Hurts” ovat nauhoittaneet useat artistit, mukaan lukien The Everly Brothers, Roy Orbison, Gram Parsons, Jim Capaldi ja hard rock -yhtye Nazareth. Osborne Brothersille kirjoitettu kappale ”Rocky Top” (1968) on noussut Bryantien tunnetuimmaksi sävellykseksi ja yhdeksi countrymusiikin nauhoitetuimmista kappaleista. Tennesseen osavaltio on ottanut ”Rocky Topin” viralliseksi tunnuslaulukseen. Vuonna 1979 Felice ja Boudleaux Bryant nauhoittivat ensimmäisen albuminsa esittäjinä.


title: Boudleaux Bryant

text: Boudleaux Bryant kuoli heinäkuussa 1987 Knoxvillessä, 67 vuoden ikäisenä. Boudleaux’lla ja Felicellä oli kaksi poikaa, Dane ja Del Bryant.


title: Felice Bryant

text: Matilda Genevieve ”Felice” Bryant, os. Scaduto (7. elokuuta 1925 Milwaukee – 22. huhtikuuta 2003 Gatlinburg) oli yhdysvaltalainen countrymusiikin lauluntekijä. Hänet tunnetaan erityisesti aviomiehensä Boudleaux Bryantin kanssa tekemästään musiikista, varsinkin The Everly Brothersille tehdyistä menestyskappaleista. Pariskunta kuuluu Nashvillen ja countrymusiikin menestyneimpiin lauluntekijöihin. Felice ja Boudleaux Bryantin noin 1 500 julkaistua kappaletta on nauhoittanut yli 400 artistia. On arvioitu, että heidän laulujaan oli jo 1980-luvun loppuun mennessä myyty yli 300 miljoonaa kappaletta.


title: Felice Bryant


title: Felice Bryant

text: Felice Scaduto syntyi vuonna 1925 Milwaukeessa Wisconsinissa. Hänellä ei ollut musiikillista koulutusta, mutta hän lauloi ja kirjoitti kappaleita jo nuorena ja oli innostunut runoudesta. Hän esiintyi toisen maailmansodan aikaan vapaaehtoisjärjestö United Service Organizationsin yhdysvaltalaisille joukoille järjestämissä musiikkiesityksissä. Vuonna 1945 Scaduto tapasi viisi vuotta vanhemman lauluntekijä Boudleaux Bryantin Milwaukeessa. Suhde johti mutkitta avioliiton solmimiseen jo samana vuonna. He alkoivat pian myös kirjoittaa musiikkia yhdessä.


title: Felice Bryant

text: Little Jimmy Dickens nauhoitti vuonna 1949 Bryantien kappaleen ”Country Boy”, joka nousi listalla kymmenen kärkeen. Vuonna 1953 Bryantit kirjoittivat kappaleen ”Hey Joe”, jonka nauhoitti ensimmäisenä Carl Smith ja jonka Frankie Laine äänitti suuren suosion saavuttaneen version. He tekivät countryduo The Everly Brothersille lukuisia kappaleita, mukaan lukien ”Bye Bye Love” (1957), ”Wake Up Little Susie” (1957), ”All I Have to Do Is Dream” (1958), ”Bird Dog” (1958), ”Problems” (1958), ”Take a Message to Mary” (1959) ja ”Let’s Think About Living” (1959), joista kaikkia myytiin vähintään miljoona kappaletta.


title: Felice Bryant


title: Felice Bryant

text: Boudleaux kuoli vuonna 1987. Hänen kuolemansa jälkeen Felice teki vielä ajoittain musiikkia yksin. Hän kuoli huhtikuussa 2003 Gatlinburgissa Tennesseessä. Felicellä ja Boudleaux’lla oli kaksi poikaa, Dane ja Del Bryant.


title: The Boogeyman – sakset kurkulla

text: The Boogeyman – sakset kurkulla () on vuonna 1980 tehty kauhuelokuva, jonka ohjasi saksalaissyntyinen elokuvaohjaaja Ulli Lommel. Elokuva oli Ulli Lommelin ensimmäinen käsikirjoittama kauhuelokuva ja sitä pidetään ohjaajan kenties menestyneimpänä elokuvana "The Tenderness of Wolves"in oheella, kun taas ohjaajan useimmat elokuvat (mm. "Tyttö kellarissa") on saanut paljon kritiikkiä ja huonoa arvostusta.


title: The Boogeyman – sakset kurkulla

text: Suomessa elokuva nähtiin elokuvateattereissa jo vuonna 1981, mutta leikattuna ja rangaistusverolla. Kokonaisuudessaan se esitettiin Night Visions- ja Iik!!- festivaaleissa vuonna 2002 ja DVD:nä se esitettiin vuonna 2010.


title: The Boogeyman – sakset kurkulla

text: Elokuvalle tehtiin vuosina 1983 ja 1994 kaksi virallista jatko-osaa, "" ja "Return of the Boogeyman", sekä vuonna 1997 epävirallinen "Bloodsuckers", joka nimettiin kansainvälisesti nimellä "Boogeyman Vampire Club 4". Kaikki jatko-osat ilmestyivät vain videolevitykseen.


title: The Boogeyman – sakset kurkulla

text: Pikkutyttönä Lacey todisti kauhistuttavan murhan, kun hänen usein sänkyyn sidottu veljensä Willy päättää eräänä iltana surmata isolla veitsellä kummankin äidin sadistisen rakastelijan. Koska Lacey näki sen tapahtuvan peilin kuvajaisesta heijastumalla, häntä vaivaa seuraavat 20 vuotta kauhu kaikkia peilejä kohtaan. Mutta eräänä päivänä hänen miehensä Jake vie hänet tohtori Warrenin luokse, joka ehdottaa Laceylle menemistä takaisin lapsuuden kotiinsa voittamaan pelkonsa. Se on kumminkin käynnistävä kauhistuttavan, useita kuolonuhreja aiheuttavan painajaisen, kun talossa painajaismainen peili on odottanut Laceyta kaikki nämä vuodet, sisällään yliluonnollinen mörkö, joka sai alkunsa murhasta...


title: Josef Källström

text: Josef Emil Andreas Källström (s. 25. helmikuuta 1974 Göteborg) on ruotsalainen entinen soutaja. Hän edusti seuratasolla Mölndals Roddklubbia.


title: Josef Källström

text: Källström osallistui olympialaisiin kerran, Sydneyssä 2000. Hän kilpaili Anders Båtemyrin kanssa kevyessä pariairokaksikossa, jossa Ruotsin joukkue sijoittui viidenneksitoista päädyttyään C-finaaliin, kisan heikoimpaan loppuerään.


title: The Raid: Redemption

text: The Raid: Redemption () on vuonna 2011 ensi-iltansa saanut indonesialainen toimintaelokuva, jonka on ohjannut Gareth Evans. Elokuvan pääosaa esittää Iko Uwais. Elokuvan ensi-ilta oli Toronton elokuvajuhlilla vuonna 2011.


title: The Raid: Redemption

text: Elokuva esittelee indonesialaista pencak silat -taistelutyyliä.


title: The Raid: Redemption

text: Elokuvan yhdysvaltalaisessa versiossa musiikista vastaavat Linkin Park -yhtyeen Mike Shinoda ja Joseph Trapanese.


title: The Raid: Redemption

text: Indonesialainen poliisin erikoisjoukko saa käskyn vangita rikollisjohtaja Tama Riyadi, joka hallitsee rikollisten valtaamaa kerrostaloa Jakartassa. Taman oikeina käsinä toimivat kamppailulajien ammattilaiset "Mad Dog", sekä Andi. Kukaan ei toistaiseksi ole onnistunut tehtävässä, ja poliisiryhmän uusin tulokas Rama rukoilee selviävänsä koitoksesta eritoten raskaana olevan vaimonsa vuoksi.


title: The Raid: Redemption

text: Poliisit etenevät kohti kerrostaloa ylikonstaapeli Jakan ja komisario Wahyun johdolla. Tehtävä sujuu aluksi ongelmitta, kunnes kaksi kerrostalon lasta hälyttävät apua. Rikolliset saavat etulyöntiaseman tuntiessaan kerrostalon läpikotaisin, ja teloittavat suuren osan poliiseista. Pahoin korruptoitunut Wahyu paljastaa että tehtävästä ei annettu virallista käskyä eikä apujoukkoja voida kutsua, ja tämä haluaa vain saada Taman nalkkiin henkilökohtaisista syistä. Asukkaat saartavat poliisit yhteen huoneista, avaten tulen heitä kohti lähes joka suunnasta. Rama räjäyttää propaanisäiliön ovea vasten, mikä tappaa osan asukeista ja tainnuttaa loput poliisit.


title: The Raid: Redemption

text: Hetken kuluttua Rama palaa tajuihinsa, ja huomaa vakavasti haavoittuneen kollegansa Bowon olevan yhä hengissä ja vie tämän yläkertaan. Muut vielä elossa olevat poliisit Wahyu, Jaka ja Dagu hajaantuvat toiseen suuntaan etsimään Tamaa. Rama vie Bowon turvaan vaarattomalle asukille Gofarille, jolta tämä saa tarvitsemaansa apua. Kaksikko jää miltei kiinni Taman miehien tunkeutuessa Gofarin asuntoon, mutta täpärästi onnistuvat pysytellä piilossa. Gofar varoittaa Raman lähtiessä pois asunnosta ettei pakokeinoa juurikaan ole. Rama päättää silti suorittaa tehtävän loppuun.


title: The Raid: Redemption

text: Rama kohtaa Andin, joka paljastuu hänen veljekseen. Samaan aikaan Mad Dog tappaa Jakan kaksintaistelussa. Valvontakameroiden avulla Tama saa selville Andin kohtaamisesta veljensä kanssa ja alkaa pitää tätä epäluotettavana. Tama antaa Mad Dogille valtuudet Andin tappamiseen. Rama kohtaa Wahyun ja Dagun, ja kolmikko etenee kohti ylintä kerrosta kunnes Rama näkee Mad Dogin pahoinpitelemässä Andia ja lyöttäytyy veljensä kanssa yhteen. Pitkän kamppailun tuloksena Rama ja Andi onnistuvat kukistamaan Mad Dogin.


title: The Raid: Redemption

text: Wahyu ja Dagu etenevät ylimpään kerrokseen ja vangitsevat Taman. Wahyu yllättäen ampuu Dagun ja käyttää Tamaa panttivankina päästäkseen pakenemaan. Kun Rama ja Andi saapuvat ylimpään kerrokseen, Tama paljastaa saaneensa korkealta poliisitaholta tietää erikoisjoukon tulevasta hyökkäyksestä. Tama toteaa, että Wahyu tulee kuolemaan vaikka pääsisikin kerrostalosta pakoon. Wahyu ampuu Taman ja yrittää itsemurhaa, mutta Rama ennättää pidättää hänet. Andi asettuu kerrostalon johtoon ja auttaa ainoat elävät poliisit Raman, Bowon ja Wahyun pakoon. Rama pyytää veljeään tulemaan mukaansa, mutta Andi sanoo olevansa liian syvästi kiinni rikollismaailmassa ja toteaa voivansa suojella Ramaa pysymällä korkeassa asemassa.


title: The Raid: Redemption

text: Jo vuonna 2012 ohjaaja Gareth Evans ilmoitti aikomuksestaan tehdä "The Raid" -saagasta trilogia. Jatko-osa "The Raid 2" sai ensi-iltansa vuonna 2014, ja kolmas osa on vahvistettu. Ennen kolmannen osan tuotantoa Evans toivoo kuitenkin työskentelevänsä jonkin muun projektin kuin lähitaisteluelokuvan parissa.


title: Avalanch

text: Avalanch on espanjankielinen progressiivinen metalli -yhtye. Se perustettiin Asturiasa vuonna 1993.


title: Djiboutin vaakuna

text: Djiboutin vaakuna on Djiboutin tunnus lipun ja kansallislaulun ohella. Se otettiin käyttöön maan itsenäistyessä 27. kesäkuuta 1977.


title: Djiboutin vaakuna

text: Vaakunassa on djiboutilainen kilpi, kaksi veistä pitelevää kättä ja keihäs. Niiden yläpuolella on kansan yhtenäisyyttä symboloiva punainen tähti. Vaakunaa ympäröi laakeriseppele, joka viittaa maanpuolustukseen.